text:
Archivo di March, 2011
Cumpleaños Diahuebs 31 Maart 2011
Awe mi cutypie Babylen Charlene Loopstok ta hit the 17! Hopi Pabien sweety di parti mami, di Lotje, bo little iha Eliyah. Tambe di parti bo tata, bo Omanan y Opa. Bo famia telerin cu ta manda hopi hugs and kisses. Tur bo friends di CA and around the globe. Especially Yentje & Alysha. Love your gift? E lo last sigur for a lifetime. Happy Birthday y Enjoy bo dia awe y diasabra all out !
Belastingdienst tambe tras di e caso di razzia
Dos detencion den investigacion fiscal-penal grandi
ORANJESTAD (AAN): E investigacion cu tabata worde haci tras di cortina, a yega Diaranzon mainta asina leu, te cu autoridad a dicidi na actua y tene algun razzia pa busca material di prueba!
Asina pues, Diaranzon mainta, e unidad di investigacion FIOT di Belastingkantoor den cooperation cu RST y Cuerpo Political di Aruba a tene huiszoeking na varios lugar na Aruba, den cuadro di un investigacion fiscal-penal bao responsabilidad di Ministerio Publico.
Na e mes momento a tuma lugar tambe actividadnan di investigacion na Colombia, den cuadro di e investigacion na Aruba y den cooperacion cu autoridadnan Colombiano.
Nel Oduber ta contra pa Booshi Wever bira lider
Evelin Croes no ta madura pa tuma over ainda
Sangramento y final di MEP birando mas y mas grandi!
ORANJESTAD (AAN): E problemanan den e partido MEP no a caba. E pleito interno cu a sosode na december y januari y a resulta den salida di dos miembro prominente di e partido tabata djies un forma pa kita atencion di e problema real. E problema ta mas grandi. Como cu no a soluciona e problema, pero a purba tira culpa riba otronan di a traiciona partido, e problema a keda. Awor el a bolbe lanta cabez y ta bolbe menaza e existencia di e partido geel.
Clientenan di Setar por aumenta nan speed, si nan aplica online
ORANJESTAD (AAN): Durante conferencia di prensa di Setar N.V den cual a wordo anuncia cu e speed di internet for di awor por wordo redobla, Arthur Ruiz di departamento di mercadeo di Setar N.V a duna un splicacion riba e echo cu tur cliente mester bay online pa logra redobla e velocidad di internet. El a splica cu e motibo pakico ta pone cu e clientenan mester bay online pa hasi esaki, ta pa facilita e clientenan den futuro pa uza e servicionan di online di Setar, cu ta hopi facil.
Introduccion di “Air Art” y ambiente Arubiano den Aeropuerto Internacional Reina Beatrix
ORANJESTAD (AAN): Aruba Airport Authority N.V. (AAA) recientemente a introduci su comision di AIR ART. E funcion di e comision AIR ART ta pa conseha e maneho di AAA riba e implementacion di proyectonan di arte pa obranan artistico Arubiano, dunando conseho obhetivo y como experto riba conceptonan di arte y/of exhibicionnan cu mester worde introduci na aeropuerto, tanto pa e bishitante- y empleadonan.
Gobierno a instrui SIAD pa para restitucion di belasting!
Segun indicacion cu PDR tin:
Tin reteni entre 30 pa 40 miyon Florin di pueblo!
ORANJESTAD (AAN) – Parlamentario mr. Andin Bikker, lider di fraccion di PDR, a duna di conoce den conferencia di prensa, cu tin hopi ciudadano cu ta tuma contacto cu su fraccion via e-mail y cu tambe ta personalmente na Parlamento, relaciona cu beslag riba nan salario cu nan ta confronta for di Oficina di Impuesto. Esaki ta sosode apesar cu pa varios aña, nan no ta hayando e “definitive aanslagnan”, mientras cu for di 2005 bin ariba nan no ta hayando retribucion di belasting riba cual nan tin derecho.
Cu cos tabata keto antes den KIA no ta nifica cu tur cos tabata na ordo
Minister Arthur Dowers
Por spera mas lantamento di esnan cu ta contra ordo
ORANJESTAD (AAN): E situacion na KIA minister mr drs Arthur Dowers a papia riba dje tambe durante e conferencia di prensa. Den prison mester tin ordo y disciplina. Awor aki ta determina door di husticia pa pone un paro na tur loke ta pasando den KIA. Esey no nifica cu e ta bay stop. Awe bo por protesta pero esey no nifica cu e accion ta bay stop. Tabata trata di un prisionero cu a worde poni apart, kende a lanta pasobra e no tabata di acuerdo cu polis bou guia di Ministerio Publico a bay listra den e instituto pa cosnan cu nan a hinca den forma ilegal den e instituto: droga, arma, celular, etc.
Aviacion civil a ground avion di Tiara Air
ORANJESTAD (AAN): Informacion cu a drenta ta bisa cu tin un avion di Tiara Air Geground. Parce cu tin cierto investigacion tumando lugar riba e avion. Aviacion Civil ta hopi estricto cu cambionan di cada pieza cu worde haci riba e avionnan. A base di esaki mes a bay over na tene e avion di Tiara na tera. Mirando cu e compania tin mas cu un avion esey no nifica cu nan ta plat. Ta solamente riba e avion en cuestion e investigacion ta. E investigacion ta mas dirigi riba verificacion riba un pieza cu tin poni riba e avion.
Casonan awe den corte di prome instancia
ORANJESTAD (AAN): F. D., W.HB., F.J.A.K. y A.T.C.A. nv/E.A. ta worde acusa di, conhuntamente cu otronan of un otro, a usa sushi pa yena of hisa un tereno y/of a montona sushi y/of otro desperdicio riba e tereno aki, e sushi consistiendo di grofvuil y/of sushi di cushina y/of sushi di construccion y/of sushi di restaurant y/of tire y/of frigider y/of airco y/of mata y/of boter di plastic y/of boter di cervez y/of palo y/of bleki di verf den e periodo di 15 di november 2008 te 3 di december 2008.
Kizas Vocero Policial no a compronde envergadura di e ley:
Lider di PDR ta reitera: “ley defensa propio no ta promove arma di candela den cas”
ORANJESTAD (AAN) – Tocante un comentario duna pa Vocero Policial relaciona cu e ley di defensa propio, preguntanan a worde haci na Parlamentario mr. Andin Bikker, cu a presenta e proyecto di ley cu despues Minister di Husticia a adopta.
E parlamentario ta pensa cu vocero policial no ta compronde e envergadura di e ley, segun su palabranan despues cu un miembro di prensa a comenta cu e funcionario su impresion ta cu e ley ta promove uso di arma di candela na cas, locual por genera otro tipo di situacionnan cu por para den tragedia familiar manera a sosode den fin di siman.
Varios iglesia uni den campaña “cuarenta dia di pordon”!
Cu e meta di yega na un Aruba uni y sin odio:
ORANJESTAD (AAN) – DIARIO a acerca sr. Jouel Jansen y Roberto Gracia, kendenan ta forma parti di e grupo “40 dia di pordon”, y nan a splica kico esaki ta encera. Jansen a splica cu e meta di e campaña aki di cuarenta dia di pordon ta pa siña nos pueblo di Aruba pordona, saca cosnan di pasado pafo, y cuminza pordona otro.
Esaki lo haci un diferencia grandi den nan bida, famia, cas, etc.
Na diferente Iglesia lo bay papia di pordon, pero e campaña aki ta mas tanto den forma di propaganda na radio, prensa skirbi y television, y tin e obhetivo di siña hende kico pordon ta haci, los sentimentonan negativo for di pasado y trece un diferencia den e bida di hende.
Cumpleaños Diaranzon 30 Maart 2011
Awe ta bira un teenager e modelo di cas MELANY. Hopi pabien ta bin di parti di su mama y tata, di su rumannan Christian y Nayeli, di su opa y oma, tanta y omonan, primo y primonan y demas famia na Aruba, Hulanda y U.S.A. y di tur su friendsnan.
Happy 13-th Birthday! We love you!
Delegadonan di CATA a haya un chispa di Aruba Fashion Week
ORANJESTAD (AAN): Mirando e
hecho cu e biaha aki pa prome
biaha lo tin un actividad di
Aruba Fashion Week mas
laat den aña, y cu net e dianan
aki tin expertonan di agente
di viahe na Aruba pa
conferencia di CATA, a
dicidi pa crea un preview pa nan.


c: text/html

text:
Fitch Ratings ta mantene bon evaluacion pa Aruba cu un proyeccion stabil
Prome Minister Eman “E noticia ta dobel positivo”
ORANJESTAD (AAN): Prome Minister Eman a splica cu Aruba ta worde controla pa dos compania di evaluacion internacional cu ta Sandard & Poor’s y Fitch Ratings.
Siman pasa e evaluacion di S&P’s a drenta y awor a toca turno na Fitch Ratings.
Eman “Standard & Poor’s a mantene e bon evaluacion di Aruba y a haci un ahuste riba e proyeccionnan di stabiel pa negativo.
Esaki solamente debi na e incertidumbre pa loke ta e refineria”.
Eman cu masha orguyo a anuncia cu gobierno a caba di ricibi e evaluacion di Fitch Ratings y cu “e noticia ta dobel positivo”. Eman a bisa cu e ta positivo den sentido cu a mantene e bon evaluacion cu un outlook stabiel. “Fitch a bin Aruba y a haci un analisis extenso di economia di pais Aruba”. Y a yega na e conclusion cu tur e esfuersonan cu gobierno ta haci pa crecemento economico di pais Aruba, den crecemento den turismo, den tur e inversionnan cu ta tumando luga, den e esfuersonan haci pa busca un solucion pa loke ta e refineria, ta duna nan e siguransa pa mantene e bon evaluacion di Aruba cu un outlook stabiel.
Valero
Eman a splica cu Fitch Ratings a tuma nota tambe di e inmenso esfuersonan cu ta worde haci di parti di gobierno pa trece claridad den e situacion y desaroyo di e refineria. “Gobierno ta den contacto continuo cu Valero y nan a sigura nos cu si no yega mes na un cumprado di e refineria, Valero definitivamente no ta bay di Aruba pero ta bay enfoca totalmente riba un operacion di ‘transshipment’ hopi grandi pa Aruba”. Esaki ta nifica cu enberdad e proyeccionnan ta hopi stabiel. Incertidumbrenan grandi poco poco ta worde kita for di mesa creando asina un rumbo hopi cla unda Aruba ta bayendo.
Producto Aruba
Eman “E producto y calidad di Aruba ta mehorando. Internacionalmente esaki ta worde reconoci tambe door di Standard & Poor’s y Fitch Ratings, pero tambe door di institutonan grandi cu ta partnernan comercial manera aerolineanan cu mas y mas ta scoge pa bin Aruba mescos cu companianan crucero cu a dicidi di subi e cantidad di turista cu nan ta trece Aruba danki na e esfuersonan cu ta worde haci pa mehora e producto y calidad di pais Aruba. Tur esaki ta worde nota door di instancianan internacional cu ta evalua Aruba y esaki a percura pa mantencion di nos rating. Esaki mientras cu den mundo paisnan grandi conoci pa nan economianan sumamente fuerte durante e ultimo añanan aki a conoce degradacion di nan evaluacion y di nan outlook. Aruba si ta mantene su bon evaluacion y stabilidad”.

robotstxt: allowed

filter: keep


text:
Parlamento lo ricibi cuentanan anual di pais Aruba
ORANJESTAD (AAN): Diabierna 31 di augustus 2012 minister di Finanzas lo haci entrega di e cuentanan anual di Pais Aruba di añanan 1986 te cu 2011 na Parlamento di Aruba.
Ademas e rapportnan di Algemene Rekenkamer cu ta trata e cuentanan anual 1986 te cu 2011 lo worde publica.
Esaki ta significa un logro grandi pa maneho financiero di pais Aruba.
Memorandum of Understanding
Un aña pasa presidente di Parlamento, minister-president, minister di Finanzas y presidente di Algemene Rekenkamer formalmente a firma un Memorandum of Understanding.
Den esaki a worde palabra cu e ultimo dia pa entrega e cuentanan anual na Parlamento lo ta dia 1 di september 2012. Ademas e cuenta anual di aña
2011 lo worde entrega pa medio di un concepto di ley di aprobacion di e cuenta anual. Esaki lo sosode anualmente den e forma aki.
Cu entregamento di e cuentanan anual ta cumpli cu e palabracionnan cu a worde haci aña pasa. Empleadonan publico di pais Aruba y di Algemene Rekenkamer a haci un tremendo esfuerso pa logra caba cu tur cos pa e
fecha menciona.
Awo cu e retraso di pasado a worde elimina, nan por pone nan atencion riba e mehoracionnan necesario riba tereno di dunamento di cuenta anual y e maneho financiero.
Parlamento di Aruba
Cu entregamento di e cuentanan anual na Parlamento, gobierno ta responsablisa su mes na representantenan di pueblo. E cuenta anual lo mester refleha e hechonan di gobernacion di ministernan di e aña cu a pasa, como
tambe un calculacion di entrada y gastonan di esaki. Ademas lo mester splica pakico a kies pa esaki, kico tabata e meta nan dilanti como tambe e logro pa cu e maneho. Esaki lo ta prome biaha cu Parlamento di Aruba lo trata un cuenta anual di pais Aruba.
E cuenta anual ta significa e final di e proceso presupuestario. Den e proceso presupuestario gobierno ta propone su gastonan pa e siguiente aña. E proposicionnan aki mester worde aproba door di Parlamento kendenan ta e representantenan di pueblo. Sin e aprobacion aki e ministernan no por haci e gastonan cu nan ta propone. Parlamento ta bay di acuerdo pa haci gastonan te na un suma maximo.
Esey kiermen cu tin posibilidad pa haci menos gasto cu ta presupuesta. Gastonan cu ta sobrepasa e suma maximo por worde haci solamente despues cu e worde aproba pa Parlamento. Na momento di tratamento parlamentario di e cuenta anual Parlamento ta controla si gobierno a ehecuta e presupuesto aproba na un manera corecto.
Algemene Rekenkamer
Prome cu e cuenta anual worde entrega na Parlamento, Algemene Rekenkamer ta haci su investigacion. E rapport di Algemene Rekenkamer, incluyendo e reaccion di e minister di Finanzas riba e rapport, ta worde añadi na e documentonan cu ta worde entrega na Parlamento. Di e manera aki Algemene Rekenkamer ta duna sosten na Parlamento pa por eherce su tarea di controla gobierno y tambe den e tratamento parlamentario di e cuenta anual.
E tratamento den Parlamento di e cuentanan anual cu a worde entrega na Parlamento lo tuma lugar mas despues. E fecha aki lo worde anuncia despues.


text:
Sivilisashon Azteka
Sivilisashon azteka tabata un grupo etniko ku tabata habita mexiko central, partikularmente e gruponan ku tabata papia e lenga di Nahuatl. Nan tabata dominá e region aki drurante e siglonan 14 pa 16 despues di christu. Azteka ta e palabra Nahuatl ku kiermen "hendenan di Aztlan", un pais mytholgiko pa e kultura aki. Pero despues a bin husa pa tur hendenan di e region Mexica. E centro di kultura Azteka tabata e suidat kapital di Tenochtitlan (aworaki Suidat di Mexico, situá riba un isla den e lago di Texacoco, e hendenan di e suidat aki tabata referi na nan mes manera Mexica Tenochca of Colhua-Mexica.


text:
Workshop di Tang Soo Do di diferente arma
ORANJESTAD(AAN)—Diasabra dia 23 di januari 2010 durante e bishita di Master Wilfredo Burgos, den Complejo Deportivo Betico Croes, tawatin un workshop di arma pa alumnonan di Gihae Tang Soo Do Studio Aruba cu dojang na Emma School na Ayo y Tarsicius Kleuterschool na Brazil. E mainta a cuminsa pa 9or cu himno di Aruba canta pa Millie Hernandez y despues e himno di World Tang Soo Do Association canta pa Jovanka Martis. Despues a sigui e acostumbrado warming up pa tur alumno hunto duna pa Master Burgos. Djei a cuminsa cu e workshop di nunchaku y bo staff pa e Little Dragon y Tiny Tiger nan. Despues a sigui cu e alumnonan di 8 te cu 12 anja usando nunchaku y bo staff tambe y despues tawata pa e grupo di 13 anja bai ariba pero tambe pa e alumno nan cu tin faha avansa cu tin menos cu 13 anja.
Master Burgos a sinjanan un paar di truco cu bo por hasi cu e nunchaku usando cups y plastic como target y con pa domina un bo staff.
Pa 1or di merdia Master Burgos a duna les di defensa propio na algun mama cu nan juinan. Esaki tawata hopi bon mes, pa abo como hende muher sa con pa defende bo mes si un hende atacabo. No ta importa con grandi e persona cu ta atacabo ta.
Pa 3or di atardi a sigui training di sparring pa tur e alumnonan y algun otro muchanan cu tawata invitado di e alumnonan.
E diasabra aki tawata uno hopi largo pa motibo cu ora a caba na sporthall e alumnonan di faha avansa a sigui cu un training special di Master Burgos na nan dojang na Emma School na Ayo te 7:30 di anochi.
Instructora Melissa Noguera kier a gradici Master Burgos pa su guia y aporte na tur e alumnonan di Gihae Tang Soo Do Studio Aruba.


text:
Nos titularnan di Notisia Bon FM (29 mei 2015)
Kamara di Komersio ta sigui organisa enkuentronan informativo.
Pa 2016 ministerio Publiko lo kontinua ku maneho di skohe kasonan mas importante pa trata.
Segun Arthur Sealy, mester bini kambio den kurikulo di historia.
TCB ta satisfecho ku luna kulinario.
Paisnan di Reino a bai di akuerdo tokante un regulashon pa atende ku disputanan ku tin.
Nos titularnan di Notisia Bon FM (28 mei 2015)
Curvin Goerge ta e prome studiante ku ta defende su tesis mna nivel master na Boneiru.
Si tin demanda ICUC lo sigui presenta posibilidat di estudio na Boneiru.
Bankonan mester krea fondo pa por sostene empresa chiktu aki na Boneiru, segun Junny Vos di OICN.
E workshop di skirbimetu di letra ku fundashon streanan di Boneiru a organisa tabata un eksito.
Manager di STCB ta partisipa na formashon tokante protekshon di naturalesa i komunidat humano.
Nos titularnan di Notisia Bon FM (27 mei 2015)
Mayoria di Konseho Insular ta rtifika akuerdo di gobernashon i ta disidi pa pidi pa wanta kambio di konstitushon.
Konseho Insular ta aproba raport di Nibud unanimamente i investigashon di volmagt ku tur voto na fabor.
E aña aki tambe tin posibilidat ap entrega petishon pa kompensashon den artikulonan pa skol.
Tin petishon pa direktiva di SGB mantene Lydia Emerencia den funshon.
Ta bai kuminsa un kurso di kurtimentu di kueru di kabritu.
Segun minister-presidente Rutte, Hulanda ta gobernabel ainda ounke no tin un mayoria den eerste kamer.
Nos titularnan di Notisia Bon FM (26 mei 2015)
Ratifikashon di kombenio di struktura estatal ta trese mas pobresa pa Boneiru, segun Elvis Tjin Asjoe.
Ben Oleana ta hasi yamada pa traha huntu ku Hulanda pa drecha e situashon pa e hende.
Gezaghebber ta spera ku desishon di Konseho Insular lo termina ku akshon di Nos ke Boneiru bek.
Tin bishita di barkunan krusero plania pa henter 2016.
Ayera a habri e rotonde dilanti di misa di Playa.
No tabatin sorpresa den elekshon pa Eerste Kamer.
Nos titularnan di Notisia Bon FM (25 mei 2015)
Mañan Curoil mester presenta un plan na gobiernu pa suministro di gas pa kushina.
Sekretario ddi estado di enseñansa ta sigui pone preshon pa drech e situashon na SGB.
Direktor di FCB ta spera ku huntu ku gobiernu lo por haña finansiamentu pa konstrukshon di bibienda popular.
Kunukeronan ta reklama Selibon sushi ilegal riba kaminda di kunuku.
Polis di bario ta sigui duna informashon.
Gobiernu di St.Maarten debe fondo di seguro social i malesa i fondo di penshun 300 mion florin.
Nos titularnan di Notisia Bon FM (23 mei 2015)
Muchu biaha ministerio publiko BES mester para un persegushon penal.
Djaluna tin un ehersisio di evakuashon for di JICN.
Base di mueseo ta kolekshon di kosnan di balor.
Ta trahando riba posibilidat di estudio pa Polisnan di bario.
Minister presidente Rutte ta rekorda e 3 partidonan ku ta sostene gobiernu riba pabafrashonnan ku tin.


text:
Palabra
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Palabra ta un unidad di idioma cu tin un nificacion y ta consisti di un of mas morfemanan cual ta conecta mas of menos cerca di otro y cu tin un balor fonetico. Un palabra tipicamente ta consiti di un reis of stam y cero of mas afihonan. Palabranan por wordo combina cu otro pa forma frasenan, clausanan y parti di frase. Un palabra consistiendo di dos of mas stamnan pega na otro ta forma un composicion (composicion linguistico). Un palabra combina cu un otro palabra of cu un parti di forma di un palabra ta forma un portmanteau.


text:
Lo ta bendiendo rifa pa abo gana bo cas fin di luna!
ORANJESTAD (AAN) Fin di siman awor Santa Rosa ta organisa e evento tradicional di fin di luna y durante e di dia Aruba Lions Club lo ta presente pa bende ticket di e rifa di cas tan conoci.
E rifa di cas di Aruba Lions Club ta un di e eventonan di mas grandi cu ta wordo organisa anualmente pa recauda fondo cual ta wordo inverti bek den comunidad, bou di esnan den mas necesidad. E ta un forma cu pueblo por yuda Aruba Lions Club, ricibiendo e chens pa gana un cas na momento cu e ganado di e sorteo ricibi e yabi for di Presidente di e club. No falta mucho dia mas pa e sorteo tuma luga dia 30 di April 2015.
Lot digital gratis obtenibel na funmiles.net
ORANJESTAD (AAN) Fun Miles y su partnernan ta parti premio na granel durante e proximo lunanan, cu un loteria gratis manera nunca antes nos a yega di mira aki na Aruba. E sorteonan mensual lo no saca ganadornan individual so, sino henter un caya ganador. Tur miembro di Fun Miles cu ta biba den e caya ey lo comparti e premio di caya di no menos cu 150.000 Fun Miles. Ademas lo tin varios otro premio fabuloso, obsekio di e partnernan di Fun Miles. Por gana entre otro un BBQ Grill di Kooyman, un gift card di CMB y un voucher di ENNIA. E sorteonan mensual lo continua te cu fin di juni 2015. Pa participa den e loteria, miembronan di Fun Miles mester subi funmiles.net y pidi pa nan lot digital, cual nan lo ricibi via di mail.
Esaki ta e promer biaha cu lo tin un loteria di caya na Aruba. E ta un concepto perfecto pa Fun Miles, pasobra nos isla tin asina tanto miembro. Tin miembro di Fun Miles den practicamente cada caya na Aruba.
Na nomber di team di baseball inexistente
ORANJESTAD (AAN): Tin biaha bo ta puntra bo mes, con por ta posible ainda tin persona ta circula den nos sociedad sin geful, cu cara seco ta presenta sea cerca comerciante pa pidi cooperacion relaciona cu deporte.
Bao capa di ta traha pa nos hubentud, mientras ta pa nan enrikece nan mes biniendo rifa, mientras e equipo den e caso aki “RC. Power Base Ball Team” no ta existi mes.
Hasta e tipo sinberguenza aki, e ticket cu e ta bende tin imprimi cu e team tin un fundraising di un rifa premio 10 mill dolar cash y e sorteo ta 29 -06 – 2014 Santo Domingo y 25 florin pa un ticket.
LOTERIA
ORANJESTAD(AAN): Diamars anochi Aruba completo tabata pendiente pa mira si tin ganador di e sorteo di Mini Mega Plus di Fundacion Lotto pa Deporte.
Tur hende tabata papia di e premio grandi aki. Diamars ora cu e numbernan a sali mesora a tende tambe cu tin un solo ganador. Numbernan di e Mini Mega y Mini Mega Plus diamars anochi tabata 24-29-14-17 y Mega Ball ta 02.
Habri aña 2014 como un miyonario
ORANJESTAD (AAN): Diabierna anochi despues cu Lotto a saca resultado di su sorteo di Mini Mega, unda cu henter comunidad di Aruba tabata pendiente cu nan ticket, a resulta cu no tabatin ningun ganado di e premio grandi. E premio, incluyendo e Mega Plus tabata un total di 1.1 miyon Florin. Lotto ta nota un interes grandi den e sorteonan aki, specialmente pasobra e jackpot ta riba un miyon Florin.
Awo cu e Mini Mega a keda aden ta mas cu claro, cu e jackpot ta aumenta! Despues cu Lotto no a conoce niun ganado miyonario, como regalo di fin di aña, Lotto a dicidi di pone 250 mil extra ariba e jackpot di Mini Mega, cu tambe ta pa diamars awo 1 miyon Florin. E campaña di 250 mil Florin extra ariba e jackpot di Mini Mega ta valido solamente pa e sorteo di diamars 31 di december 2013. E sorteo ta pa 6:30 pm.
ORANJESTAD (AAN): Desde awor en adelante te cu September 3, 2013 tur residenciado di Merca di 21 aña of mas por participa na un sorteo cu ta wordo yama ‘The Ultimate Aruba Fashion Experience with Project Runway Season 11 designer Layana Aguilar’.
E ganador di e sorteo aki lo ta un feliz ganador (a) di entre otro un estadia di 7 anochi pa dos persona cu tur cos inclui na Divi Aruba, 2 pasashi ida a buelta pa Aruba y mucho mas ofreci pa Divi Aruba.
Loke cu ta hasi e sorteo aki mas atractivo ta cu e ganador (a) ta biaha pa Aruba pa Aruba In Style cu Project Runway designer Layana Aguilar, cu ta decendiente di Brazil, y atende e fashionweek aki lusando vestuario di Layana.
De Nationale Kunst Loterij
ORANJESTAD (AAN): Pa e prome sorteo di De Nationale Kunst Loterij (DNKL), Gustave Nouel, artista conosi di Aruba bibando na Hulanda, tabatin e privilegio di pinta e premio nacional di potret.
Ganador Sr. Gepko Bruin di Zaandam, recientemente a ricibi e pintura special aki for man di Ministro Plenipotenciario di Aruba na Den Haag, sr. Edwin Abath.
Presente di parti di DNKL tabata, Srs. Felix Timmermans y Jochem Schuijt, cu ademas ta propietario y editor di Palet, e revista di Arte mas grandi di Hulanda.
ORANJESTAD (AAN): Fanaticonan y amigonan di e Radisson Aruba Resort Casino & Spa a nombra e resort pa bin na remarke di e encuesta di Travel + Leisure 2013 World’s Best Awards.
Nos ta deleita cu nos resort a worde escohi pa participa den e encuesta di Travel + Leisure 2013 World’s Best Awards, y nos ta encurashando nos huespetnan pa subi on line y vota.
Esnan cu ta haci nan voto lo worde registra pa participa den un mega sorteo cu e chens di gana e viahe di nan soñonan balora na $10,000, pa e destinacion di nan escohencia, segun Director di Benta & Mercadeo Arianne Valentino, kende tabata riba e isla e siman aki pa un reunion cu e resort su Gerente General nobo Mark Lyttleton Frances.
ORANJESTAD (AAN): Riba dia 10 di October pa 9:10pm na TeleAruba (despues di e sorteo di Lotto pa Deporte), Switch TV lo presenta un programa mas di calidad pa crea conciencia den nos sociedad. E biaha aki e topico ta violencia domestico.
Den e programa aki lo splica den detaye, kico precies ta worde considera violencia domestico, ki sorto di violencia domestico tin y su consecuencianan.
ORANJESTAD (AAN): Probecha y bishita e diferente boothnan cu lo ta presente durante di Youth X-po 2012 y registra como bishitante den un sorteo special pa gana un smartphone di SETAR.
Como parti di e programa pa orienta e studiantenan y hobennan di Aruba pa inverti nan tempo bon despues di school, ASU (Aruba Sport Unie) ta organiza e evento di dos dia aki pa informa nan di tur locual tin di haci den diferente tereno.
Lo bay tin un doorprize di un smartphone di SETAR cu ta bay ta rifa entre tur esnan cu bishita e Youth X-po.
Di sorteo di luna pasa…
ORANJESTAD (AAN): : “Nos ta buscando e ganado di mey miyon Florin cu te ainda no a pasa buska su check di mey miyon Florin”, asina Damaris Ridderstap a bisa. Lotto, e loteria di Aruba tin un check di 500 mil Florin cla pa entrega, pero ta e nomber pa pone riba dje so nan falta. Ta trata aki di e ganado di e premio grandi di Mini Mega di siman pasa diabierna dia 31 di augustus ultimo.
E numbernan ganado cu a sali den e sorteo tabata 17, 19, 25, 30 y e Mega Ball tabata 10. Di acuerdo cu Lotto di Aruba e premio aki a cay na “Lucky Angel” situa na Tanki Leendert.
Lotto di Dia ta buscando su feliz ganador
ORANJESTAD (AAN): “Tin un hungado ta canando rond cu un ticket ganado sin cu e sa mes”, asina Patrick Fortin di Lotto, e loteria di Aruba, a anuncia ayera. E gerente di mercadeo di Lotto ta referi cu “Lotto di Dia” di dia 23 di juli ultimo, unda tabatin un ganado cu ainda no a reclama su premio.
“E hungado probablemente no ta consciente cu el a gana 64 mil Florin!”, asina Patrick Fortin a enfatisa.
E numbernan ganado den e sorteo di dia 23 di juli ultimo tabata 01 – 03 – 04 – 09 – 29 y e ganado misterioso a cumpra su numbernan na Quick Luck Lottery situa na Boegoeroei, na Noord.
ORANJESTAD (AAN): Despues di a conoce e
feliz ganado di e jackpot grandi di Minimega, Lotto
ta bolbe haci un otro fiel cliente super feliz.
E biaha aki e ganado a resulta den persona di Juan Francisco Werleman, cu ta hunga su numbernan fiho cu e wega di Lotto: 03-06-25-28-31.
Esaki sigur tabata un tremendo sorpresa p’e, ya cu ta e bendedo di e kiosko; Kas Ariba Lottery, situa na Santa Cruz, t’e esun cu a inform’e cu e tin e ticket ganador.
Riba e potret por mira e caranan feliz di Juan Francisco Werleman, hunto cu su kerida esposa y yiu, ricibiendo e check grandi di 360.000 Florin.
E racha di gana cu Lotto pa Deporte ta sigui
ORANJESTAD (AAN): Despues di a conoce e feliz ganado di e sorteo di Lotto siman pasa di Afl. 360.000, atrobe Lotto pa Deporte ta conoce un otro ganado den algun dia cu premio di Afl. 110.000.
Reinita Mohamed ta un fiel hungado di e numbernan 25-26-27-33-35. Reinita a hunga su numbernan na Lucky Zacatecas Snack, situa na San Nicolas, un di e luganan cu sigur e ta purba su suerte tur biaha y awo porfin el a logra gana e premio. Reinita a keda sumamente contento cu e noticia aki, ya cu sigur e lo tin algun soño cu e kier realisa y door di hunga Lotto pa Deporte, e por haci nan realidad.
Un famia mas feliz cu su premio miyonario
ORANJESTAD (AAN): Diamars cu a pasa a tuma luga e sorteo di Mini Mega di Lotto pa Deporte, den cual e premio tabata Afl. 1.600.000,00. E numbernan Ganado tabata 22 – 12 – 29 – 30 y Mega Ball: 08. E Ganado a resulta Sr. Mario Werleman kende a cumpra su Mini Mega na Kinesia na Noord. El a cumpra cuatro combinacion di number y a conta cu e numbernan ta fecha di nacemento di su nietonan y yiunan. Cu masha alegria famia Werleman a acepta e check grandi aki for di man di Sr. Ronald van de Berg di Fundacion Lotto pa Deporte. Durante su discurso, e director di Fundacion Lotto pa Deporte a felicita e ganado cu su premio miyonario.


text:
Relato 38: E 12 Spionnan
WAK e frutanan ku e dos hòmbernan ta karga. Mira kon grandi e tròshi di drùif ei ta. Mester di dos hòmber pa karg’é riba un palu. I mira e figunan i e granatapelnan. Di unda e frutanan bunita ei a bini? Di e tera di Kánaan. No lubidá, Kánaan ta e tera unda Abraham, Isaak i Jakòb a biba promé. Pero debí na e hamber ku tabatin einan, Jakòb i su famia a bai biba na Egipto. Awor, rònt di 216 aña despues, Moisés ta hiba e israelitanan bèk na Kánaan. Nan a yega na un lugá den desierto yamá Kades.
Mal hende tabata biba den e tera di Kánaan. P’esei Moisés a manda 12 spion, i a bisa nan: ‘Buska pa sa kuantu hende ta biba einan, i kon fuerte nan ta. Buska pa sa si e tera ta bon pa planta. I hasi sigur di trese fruta ora boso bolbe.’
Ora e spionnan a bolbe na Kades, nan a bisa Moisés: ‘Esei realmente ta un bon tera.’ I pa duna prueba, nan a mustra Moisés algun di e frutanan. Pero 10 di e spionnan a bisa: ‘E hendenan ku ta biba ei ta grandi i fuerte. Nan lo mata nos si nos purba poderá di e tera.’
E israelitanan a spanta ora nan a tende esei. Nan a bisa: ‘Mihó nos a muri na Egipto òf asta aki den desierto. Nan lo mata nos tur den bataya, i nan lo kohe nos esposa- i yunan. Laga nos skohe un lider nobo na lugá di Moisés, i bolbe Egipto!’
Pero dos di e spionnan a konfia den Yehova, i a purba kalma e pueblo. Nan nòmber ta Josué i Kalèb. Nan a bisa: ‘No tene miedu. Yehova ta ku nos. Ta fásil pa nos poderá di e tera.’ Pero e pueblo no a skucha. Nan asta kier a mata Josué i Kalèb.
Esei a hasi Yehova masha rabiá, i el a bisa Moisés: ‘Ningun hende di 20 aña bai ariba lo drenta e tera di Kánaan. Nan a mira e milagernan ku mi a hasi na Egipto i den desierto, pero ainda nan no ta konfia mi. P’esei nan lo dual den desierto pa 40 aña te ora delaster un di nan muri. Josué i Kalèb so lo drenta e tera di Kánaan.’
Numbernan 13:1-33; 14:1-38.
Pregunta
- Kiko bo por ripará tokante e tròshi di drùif riba e plachi, i di unda nan a bini kuné?
- Pakiko Moisés a manda 12 spion na e tera di Kánaan?
- Kiko dies spion a bisa ora nan a bin duna Moisés nan informe?
- Kon dos spion a mustra ku nan ta konfia Yehova, i kon nan nòmber ta?
- Pakiko Yehova a rabia, i kiko el a bisa Moisés?
Preguntanan adishonal
- Lesa Numbernan 13:1-33.
Ken a ser skohé pa bai spioná e tera, i ki oportunidat presioso nan tabatin? (Num. 13:2, 3, 18-20)
Pakiko Josué i Kalèb tabatin un punto di bista diferente for di e otro spionnan, i kiko esaki ta siña nos? (Num. 13:28-30; Mat. 17:20; 2 Kor. 5:7)
- Lesa Numbernan 14:1-38.
Ki spièrtamentu nos mester obedesé tokante murmurá kontra Yehova su representantenan riba tera? (Num. 14:2, 3, 27; Mat. 25:40, 45; 1 Kor. 10:10)
Kon Numbernan 14:24 ta mustra ku Yehova tin interes personal den kada un di su sirbidónan? (1 Rei. 19:18; Pro. 15:3)


text:
CARGA DI RESPONSABILIDAD
AWE24 ta haci cada esfuerzo pa ofrece informacion completo y correcto. Varios datos ta wordo verifica cu ayudo di testigonan presente y otro instancianan cu tabata presenta na e momento di e incidente y prome cu nos redaccion agrega e fragmento ariba nos website. Mas cu claro cu nos no por garantisa cu e informacion cu ta wordo presenta ta correcto y completo. Pa e motibo aki, y mas cu claro pa otro motibonan, AWE24 ta aprecia cualkier sugerencia na con nos lo por mehora nos servicio y website pa haci e experiencia aki uno mas informativo y efficiente.
Pa manda sugerencia of critica, email:
Den palabranan mas concreto, AWE24 no ta ofrece ningun garantia, expresa directo of indirecto ariba e precision, calidad of completacion di e informacion cu ta ser presenta. Ademas, AWE24 no ta para responsabel pa cualkier defecto of incapacidad asocia cu cualkier servicio cu AWE24 ta ofrece.
Relaciona cu e departamento technico, esaki no para ta responsabel pa e contenido cu ta parece den e website.
E responsabilidad di e contenido ta cai bou di e departamento di prensa. Pa mas informacion ariba e rol cu nos departamentonan technico tin, bishita nos empresa.
Si bo tin cualkier feedback ariba un incidente, email:
COPYRIGHT
© 2004 - 2015 AWE24, Aruba.
Tur e diseño, texto, graphics, e seleccion y contenido ta cai bao copyright di AWE24.
Tur derechonan reserva.
Si bo ta desea di usa material di AWE24 den bo producto y/of servicio, tuma contacto na email: of telefon 600-6666.


text:
January 11, 2013 / Lokal
Segun Ministerio di Desaroyo Sosial, Labor i Bienestar:
...djasabra awor 12 di yanüari...
ARIA DI SIENSIA NA KORSOU TA HOPI NEGLISHA
Den kaso Jurendy Coco akusá di dòbel asesinato:
Motibu ku Jurendy Coco a apelá veredikto: ‘MI NO TIN NADA DI ABER KU DOBEL ASESINATO BAJONETSTRAAT’ Miéntras fiskal no ta di akuerdo ku a kondená Coco pa solamente un asesinato
AKUSADO TA SPLIKA KU E NO SA NADA DI LADRONISIA DI MOTERSAIKEL
...Vehíkulo a resultá den roi...
Segun Promé Minister Daniel Hodge... LAMENTABLEMENTE TA ENFOKA DEMASIADO RIBA MEDIDA ...Huntu mester traha pa sali for di e situashon aktual...
...Parlamentario Thodé, (MFK)...
...Pueblo no ta únikamente kansá, pero a kuminsá aktua kontra krímen tambe..
© 2013-15 Extra - Notisia di Korsou


text:
December 24, 2012 / Lokal
...BAB a konstatá dor di kontròl...
...despues di 20 aña ketu bai...
...den wikènt último... DAE A LAGA PASAHERONAN NA MIAMI, BONAIRE I ARUBA DESAMPARA ...polis i marechaussee mester a bai aeropuerto pa kalma biaheronan...
Kuminsando aña ku kasi 5,000 empleado públiko
...Palunan a kai i kasnan a yena ku awa...
...Probablemente kaminda muhá i velosidat haltu...
NA KORSOU GOBIERNU TA HINKA MAS TANTU PLAKA DEN SALUBRIDAT
PROYEKTO GUAIT TEI PA YUDA EMPRESARIONAN
...Meta: ménos empresa lo bai fayit...
© 2013-15 Extra - Notisia di Korsou


text:
Relato 14: Dios A Tèst Abraham Su Fe
BO TA komprondé kiko Abraham ta hasi ei? E tin un kuchú, i ta parse ku e ta bai mata su yu. Pakiko? Promé, ban mira kon Abraham ku Sara a haña un yu.
No lubidá, Dios a primintí nan ku nan lo haña un yu. Pero, esei a parse imposibel, pasobra Abraham ku Sara tabata hopi bieu. Sin embargo, Abraham a kere ku Dios por hasi loke ta parse imposibel. Pues, kiko a sosodé?
Despues ku Dios a duna e promesa, henter un aña a pasa. Anto ora Abraham tabatin 100 aña di edat i Sara tabatin 90, nan a haña un yu hòmber ku nan a yama Isaak. Dios a kumpli ku su promesa!
Pero ora Isaak a bira mas grandi, Yehova a tèst e fe di Abraham. El a yama: ‘Abraham!’ I Abraham a kontestá: ‘At’ami aki!’ Anto Dios a bisa: ‘Tuma bo yu, bo úniko yu, Isaak, i bai n’e seru ku lo mi mustra bo. Mata bo yu ei i ofres’é komo sakrifisio.’
Ki tristu e palabranan ei a hasi Abraham, pasobra Abraham a stima su yu masha hopi. I no lubidá, Dios a primintí ku e yunan di Abraham lo biba na e tera di Kánaan. Pero, kon esei por sosodé si Isaak muri? Abraham no a komprondé, pero tòg el a obedesé Dios.
Ora el a yega n’e seru, Abraham a mara Isaak i a pon’é riba e altar ku el a traha. Anto el a saka e kuchú pa mata su yu. Pero nèt na e momentu ei e angel di Dios a yama: ‘Abraham, Abraham!’ I Abraham a kontestá: ‘At’ami aki!’
‘No hasi daño na e mucha ni no hasié nada,’ Dios a bisa. ‘Awor mi sa ku bo tin fe den mi, pasobra bo no a nenga mi bo yu, bo úniko yu.’
Ki un fe grandi Abraham tabatin den Dios! El a kere ku nada no ta imposibel pa Yehova, i ku Yehova asta por a lanta Isaak bèk for di morto. Pero realmente no tabata e boluntat di Dios pa Abraham mata Isaak. P’esei Dios a hasi un karné pega den mata serka ei banda, i el a bisa Abraham sakrifiká e karné en bes di su yu.
Génesis 21:1-7; 22:1-18.
Pregunta
- Kiko Dios a primintí Abraham, i kon Dios a kumpli ku su promesa?
- Manera e plachi ta mustra, kon Dios a pone Abraham su fe na prueba?
- Kiko Abraham a hasi, apesar ku e no a komprondé pakiko Dios a mand’é hasi un kos asina?
- Kiko a sosodé ora Abraham a saka kuchú pa mata su yu?
- Kon fuerte Abraham su fe den Dios tabata?
- Kiko Dios a perkurá pa Abraham por a sakrifiká, i kon Dios a hasié?
Preguntanan adishonal
- Lesa Génesis 21:1-7.
Pakiko Abraham a sirkunsidá su yu riba e di ocho dia? (Gén. 17:10-12; 21:4)
- Lesa Génesis 22:1-18.
Kon Isaak a mustra sumishon na su tata Abraham, i kon esaki a prefigurá un suseso mas importante? (Gén. 22:7-9; 1 Kor. 5:7; Fil. 2:8, 9)


text:
Relato 16: Isaak A Haña un Bon Esposa
BO SA ken e hende muhé riba e plachi ta? Su nòmber ta Rebeka. I e hòmber ku e ta bai topa kuné ta Isaak. Rebeka ta bai bira su esposa. Kon esei a sosodé?
Wèl, Abraham tata di Isaak tabata ke haña un bon esposa pa su yu. E no tabata ke pa Isaak kasa ku muhé di Kánaan, pasobra e hendenan ei tabata adorá dios falsu. P’esei Abraham a yama su kriá i a bis’é: ‘Mi ke pa bo bai bèk kaminda mi famia ta biba na Haran i haña un esposa pa mi yu Isaak.’
Umbes e kriá di Abraham a tuma dies kamel i a hasi e biahe largu. Ora el a yega serka di e lugá kaminda e famia di Abraham tabata biba, el a para na un pos di awa. Tabata atardi lat, ora ku e hende muhénan di e stat tabata bini pa saka awa na e pos. P’esei e kriá di Abraham a hasi orashon na Yehova: ‘Laga e mucha muhé ku saka awa pa mi i mi kamelnan ta esun ku bo a skohe pa bira esposa di Isaak.’
Pronto Rebeka a yega pa saka awa. Ora e kriá a pidié pa dun’é awa pa bebe, Rebeka a dun’é. Anto el a bai i a saka sufisiente awa pa tur e kamelnan yen di set. Esei tabata trabou duru, pasobra kamel ta bebe masha hopi awa.
Ora Rebeka a kaba di hasi esei, e kriá di Abraham a puntr’é e nòmber di su tata. Tambe el a puntra si e por a pasa anochi serka nan. Rebeka a bisa: ‘Mi tata ta Bètuel, i tin lugá pa bo keda serka nos.’ E kriá di Abraham tabata sa ku Bètuel tabata yu di Nakor, ruman hòmber di Abraham. P’esei el a hinka rudia i a gradisí Yehova ku el a gui’é serka e famia di Abraham.
E anochi ei e kriá di Abraham a bisa Bètuel i Laban ruman hòmber di Rebeka pakiko el a bini. Nan tur dos a bai di akuerdo pa Rebeka bai kuné i kasa ku Isaak. Kiko Rebeka a bisa ora nan a puntr’é? El a bisa, ‘Sí,’ e kier a bai. P’esei, su manisé mes nan a subi kamel i a kuminsá e biahe largu pa regresá Kánaan.
Ora nan a yega, tabata atardi. Rebeka a mira un hòmber ta kana den kunuku. Esei tabata Isaak. El a keda kontentu pa mira Rebeka. Sara, mama di Isaak, a muri solamente tres aña promé, i Isaak ainda tabata tristu. Pero awor Isaak a kuminsá stima Rebeka masha hopi, i el a bira kontentu atrobe.
Génesis 24:1-67.
Pregunta
- Ken e hòmber i e hende muhé riba e plachi ta?
- Kiko Abraham a hasi pa e haña un esposa pa su yu, i pakiko?
- Kon Dios a kontestá e orashon di Abraham su kriá?
- Kiko Rebeka a bisa ora nan a puntr’é si e ke kasa ku Isaak?
- Kiko a hasi Isaak bira kontentu atrobe?
Preguntanan adishonal
- Lesa Génesis 24:1-67.
Ki kualidatnan ekselente Rebeka a mustra ora el a topa e kriá di Abraham na e pos? (Gén. 24:17-20; Pro. 31:17, 31)
Ki ehèmpel ekselente kristiannan berdadero di awendia por haña den e areglo ku Abraham a hasi pa Isaak? (Gén. 24:37, 38; 1 Kor. 7:39; 2 Kor. 6:14)
Pakiko nos mester saka tempu pa meditá meskos ku Isaak a hasi? (Gén. 24:63; Sal. 77:12; Fil. 4:8)


text:
Relato 109: Pedro Ta Bishitá Cornelio
EI NOS ta mira apòstel Pedro pará, i su tras algun amigu di dje. Pero pakiko e hòmber ta na rudia dilanti Pedro? E mag hasi esei? Bo sa ken e ta?
E hòmber ta Cornelio, un ofisial di ehérsito romano. Cornelio no konosé Pedro, pero el a ser mandá pa invitá Pedro na su kas. Laga nos mira kon esei a sosodé.
E promé siguidónan di Hesus tabata hudiu, pero Cornelio no tabata hudiu. Tòg el a stima Dios, a hasi orashon na dje i a trata hende ku bondat. Wèl, un atardi un angel a aparesé na dje i a bis’é: ‘Dios ta kontentu ku bo, i e lo kontestá bo orashonnan. Manda algun hende serka un sierto hòmber yamá Pedro. E ta kedando na Jope den kas di Simon, kende ta biba kant’i laman.’
Wèl, mesora Cornelio a manda algun hòmber bai buska Pedro. Su siguiente dia, ora e hòmbernan tabata yegando Jope, Pedro tabata riba e dak plat di kas di Simon. Ei Dios a duna Pedro un vishon di un laken grandi bahando for di shelu. Tabatin tur sorto di bestia den e laken. Segun e lei di Dios, e bestianan aki tabata impuru pa kome pero tòg un stèm a bisa: ‘Pedro, lanta. Mata i kome.’
Pedro a kontestá: ‘Nò! Nunka mi a kome kos impuru.’ Pero e bos a bisa Pedro: ‘No yama impuru loke Dios ta yama puru awor.’ Esei a sosodé tres bes. Miéntras ku Pedro tabata pensando kiko esei ke men, e hòmbernan ku Cornelio a manda a yega na e kas i a puntra pa Pedro.
Pedro a baha bai abou i a bisa: ‘Ami ta esun ku boso ta buska. Pakiko boso a bin?’ Despues ku e hòmbernan a splika ku un angel a bisa Cornelio pa invitá Pedro na su kas, Pedro a kumbiní pa bai ku nan. E dia siguiente Pedro i algun amigu a sali pa bai bishitá Cornelio na Cesarea.
Cornelio a reuní su famia- i amigunan íntimo. Ora Pedro a yega, Cornelio a risibié i a kai na rudia dilanti di Pedro, manera bo ta mira ei. Pero Pedro a bisa: ‘Lanta para, ta djis un hende mi tambe ta.’ Sí, Beibel ta bisa ku no ta bon pa bùig i adorá hende. Nos tin ku adorá Yehova so.
Awor Pedro a prediká na e hendenan reuní. El a bisa: ‘Mi ta mira ku Dios ta aseptá tur hende ku ke sirbié.’ I miéntras e tabata papia, Dios a manda su spiritu santu i e hendenan a kuminsá papia diferente idioma. E disipelnan hudiu ku a bin ku Pedro a keda asombrá, pasobra nan a kere ku Dios ta faboresé hudiu so. Pues, esei a siña nan ku Dios no ta konsiderá hende di un rasa mihó òf mas importante ku hende di otro rasa. Esei no ta un bon kos pa nos tur kòrda?
Echonan 10:1-48; 11:1-18; Revelashon 19:10.
Pregunta
- Ken e hòmber na rudia riba e plachi ta?
- Kiko un angel a bisa Cornelio?
- Kiko Dios a laga Pedro mira ora e tabata den balkon riba dak di kas di Simon na Jope?
- Pakiko Pedro a bisa Cornelio ku e no mester bùig i ador’é?
- Pakiko e disipelnan hudiu ku tabata huntu ku Pedro a keda asombrá?
- Ki lès importante nos mester saka for di Pedro su bishita na Cornelio?
Preguntanan adishonal
- Lesa Echonan 10:1-48.
Kiko e palabranan di Pedro na Echonan 10:42 ta siña nos tokante e trabou di prediká e bon nobo di e Reino? (Mat. 28:19; Mar. 13:10; Echo. 1:8)
- Lesa Echonan 11:1-18.
Ki aktitut Pedro a desplegá ora a bira bisto kiko Yehova tabata indiká tokante hende dje nashonnan, i kon nos por imitá su ehèmpel? (Echo. 11:17, 18; 2 Kor. 10:5; Efe. 5:17)


text:
Interesante workshop di salud teni pa CEDEHM
ORANJESTAD (AAN): — Centro di Desaroyo pa Hende Muhe a tene un biaha mas su workshop nan na Centro di Bario Playa Pabao y na Cuchi’s Place, San Nicolas. Na Cuchi’s Place a wordo teni e workshop encuanto di salud. Xavier University a haci e testnan den e edificio di Wit Gele Kruis net otro banda di caminda dilanti di Cuchi’s Place.
Den grupo di 5 persona tabata hasi e test nan y mientras e otro personanan tabata atende cu e charla.
E orado nan riba e mainta aki tabata señora Mary-Lou de Windt cual ta un dietista, Nutricionista, Partero Michael Quandt kende a papia encuanto embarazo saludable, señora Latiffa Mercera a papia riba e tema di salud sexual y señora Taisia Alleyne tabata encarga cu e tema di Movecion. Tur hende muhe a disfruta di e dia aki yena cu informacion importante pa salud y temanan hopi interesante. CEDEHM falta dos fin di siman mas pa termina e workshop nan, specialmente pa hende muhe y completamente gratis pa asina tur hende muhe cu ta desea por participa na esakinan.


text:
ORANJESTAD ‚Äď ‚ÄúPor fabor wak e kalornan den mi boka i e beskein riba mi brasanan.‚ÄĚ Un detenido femenino di e departamentu di hende muh√© di Korrektie Instituur Aruba (KIA) ta trata di ha√Īa kompashon serka wes Angela. Despues di tur e relatonan doloroso ku Angela mester a skucha awe el a disid√≠ di bai tira un bista e mes den ‚Äėkouchi di muh√©‚Äô.
Ora e wes drenta un detenido ta basha yoramentu. Banda di f√®rdrit ta parse manera e ta alivi√° tambe. Porfin un hende ta bin mira kon nan ta biba. Tres di e sinku prezunan tin un kapa di tapa boka blou bist√≠. ‚ÄúEsei ta pa e hol√≥ stinki insoportabel ku e muh√©nan t‚Äôaden obligatoriamente dia i nochi‚ÄĚ, un di e muh√©nan ta splika. E hol√≥ stinki penetrante ta bini di e berp√Ļt mei mei di e kaminda ku nan ta kohe airu.
WILLEMSTAD ‚Äď Apesar ku e kantidat di dioxina den karni di porko produs√≠ lokalmente a keda mesun haltu, esaki no ta forma un peliger pa sal√ļ di hende. Esaki ta e konkluhon ku Departamentu di Asuntunan Veterinario a yega na dje despues di a laga hasi un evaluashon di riesgo.
E evaluashon di riesgo a duna komo resultado ku e nivel di dioxina detekt√° ta relativamente abou i ku esaki no tin influensha negativo riba sal√ļ di konsumid√≥nan di karni di porko. Hefe di departamentu, Arnold Dwarkasing, ta enfatis√° ku e anal√≠sis di riesgo ta bas√° riba konsumo normal di karni di porko bou di kondishonnan normal. Konforme e resultado aki a disid√≠ ku ta kansel√° e medida pa soya porko despues di sakrifisio. Tambe a st√≤p di k√Ļr af higra i nir di porkonan lokal.
Un reportahe di José Manuel Dias
WILLEMSTAD ‚Äď Ministerio P√ļbliko ta bai wak si por traslad√° Elvis ‚ÄėMonster‚Äô Kuwas, esun ku a tira den e asesinato di e pol√≠tiko Helmin Wiels, pa e priz√≤n SSDK na K√≤rsou.
Den apelashon korte a husga ku kastigu di bida largu ta un bon kastigu. Te awor Kuwas ta sinta e sentensia aki den un priz√≤n na Hulanda despues ku a traslad‚Äô√© pa motibunan di seguridat. ‚ÄúMinisterio P√ļbliko ta enkarg√° ku ehekushon di e detenshon. Ainda mester tuma e desishon unda ta sinta e kastigu, pero nada no ta stroba nos di lag‚Äô√© sinta su kastigu aki na K√≤rsou‚ÄĚ, bosero Norman Serphos ta bisa m√©sora despues di e sentensia den apelashon.
Dick Drayer den kòmbersashon ku Norman Serphos, Betty da Fonte i Aubert Wiels
ORANJESTAD ‚ÄĒ Minister di Energia Mike de Meza ta bisa cu no tin un acuerdo ainda entre Valero y gobierno di Aruba pa loke ta un datum pa cuminsa desmantela e refineria. Sinembargo ta kere cu ya pa mitar di a√Īa aki lo entrega tereno di e refineria bek pa pais Aruba.
Ari√ęn Rasmijn den combersacion cu minister De Meza
KRALENDIJK ‚Äď Studiantenan di e skol sekundario Scholengemeenschap Bonaire (SGB) ta di opinion ku mester pone bon atenshon na e malkomunikashon entre nan i dosentenenan na e skol. Tambe mester analis√° e manera kon ta duna l√®s. "No mester wak nos komportashon s√≥, pero tambe di e dosentenan." Asina algun studiante a bisa ora a puntra nan opinion riba un aserkamentu mas severo i situashon na SGB. E manera tiki motivante i tiki inspirativo ku ta duna l√®s ta influensha e komunikashon na SGB.¬†
Algun siman pasá direktor interino Lydia Emerencia a anunsiá ku lo introdusí medidanan di sero tolerensha kontra di mal komportashon di alumnonan. Emerencia a papia asta di komportashon tirániko. Tin kuestion di bringamentu, pleitu ku palabra malu, menasa i intimidashon seksual. E aserkamentu mas severo ta parti di un plan di seguridat integral den kua SGB lo atendé di manera preventivo i mantenshon di órden kontra agresividat i mal komportashon di studiantenan.
WILLEMSTAD ‚Äď Dia 16 di februari 1942 ta eksaktamente 73 a√Īa pas√° ku Segundo Guera Mundial a yega K√≤rsou i Aruba. Atakenan di torpedo di supmarino aleman na Aruba a destru√≠ t√®nker i otro barku, na K√≤rsou torpedo a dal e t√®nker Rafaela.
Pero pa e habitantenan di e islanan guera a bira visibel hopi mas promé kaba. Un dia despues ku Alemania a okupá Hulanda na Kòrsou a arestá tur hende ku di un òf otro manera tabatin un laso ku Alemania. Un fam ku tabata zona manera aleman so tabata sufisiente kaba pa interná un persona den un kampamentu spesial na Boneiru.
PHILIPSBURG ‚Äď Riba e √ļltimo dia di e proseso Bada Bing tabatin deklarashonnan emoshonal di e sospechosonan, pero e pregunta di dia a bini di wes Maria Paulides ku a puntra e abogadonan pakiko e kas di prostitushon no ta atra√© hende muh√© lokal pa bin traha.
Patrick Illidge den su √ļltimo palabra ta bisa korte ku e kaso kontra dje ta persepshon. ‚ÄúA√Īa pas√° mi no a partisip√° na elekshonnan pa motibu di integridat‚ÄĚ, e ta bisa. ‚ÄúMi no ker a pone preshon riba parlamento √≤f konseho di minister.‚ÄĚ
PHILIPSBURG ‚Äď Riba e di dos dia di e kaso di soborno Bada Bing e abogadonan a pidi apsolushon pa tur sospechoso. E √®ks parlamentario Patrick Illidge a ha√Īa mas tantu atenshon, pero tabatin hopi atenshon tambe pa trafikashon di hende muh√©, un akusashon pa do√Īo di Bada Bing Jaap van den Heuvel i su manager Krijn van den Burg.
Illidge su abogado Ralph Richardson ta bisa ku e servisionan ku su kliente lo a duna Van den Heuvel ta parti di e kultura di e isla. √ąx minister Ronald Duncan di Hustisia a konta dit√®ktefnan ku parlamentarionan regularmente ta bishit√° ministernan pa solushon√° problema pa siudadano.
WILLEMSTAD ‚Äď Di e kantidat di 1250 ‚ÄėCommunity Mailbox‚Äô (C-Box) ku tin riba e tereno di P√≤stkantor na Groot Kwartier, mas di 300 (25 porshentu) no ta den uso pa motibu ku e do√Īonan no a bai buska nan yabi. Asina Jervhes Josephia di CPost International, antes P√≤stkantor, a konfirm√°.
‚ÄúDebidamente nos a notifik√° tur do√Īo di adr√®s pa pasa tuma nan yabi di C-Box‚ÄĚ, Josephia a enfatis√°. Sinembargo te ku aworaki ta √ļnikamente 75 porshentu a bai tuma nan yabi i ta hasiendo uso di e sistema di C-Box. Esaki ta nifik√° ku ne momentu aki tin mas di 300 adr√®s ku no ta risibiendo p√≤st pa motibu ku no a bai tuma yabi.
Un reportahe di José Manuel Dias
WILLEMSTAD ‚Äď Habitantenan i hende ku pasa den e barionan Habaai i Marchena diariamente ta inhal√° konsentrashonnan alarmante di hidrokarbon polis√≠kliko arom√°tiko (PAK). Esaki a sali for di sifranan preliminar di un estudio ku dr. Dana Wetzel i dr. Erin Pulster di laboratorio MOTE Marine a hasi.
E balornan ku a ha√Īa tin be ta surpas√° e balornan p√®rmit√≠ di Organisashon Mundial di Salubridat dos te tres be.


text:
Ruso
Ruso (pycckий языk) ta un idioma Indo Europeo. E ta un idioma oficial na Rusia, Belarus, Kazakhstan, Kyrgyzstan, Uzbekistan, Abkhazia, South Osetia y Transnistia. E ta un di e seis idiomanan oficial den e organisacion Nacion Uni.
Gramatica[editá | edit source]
Manera Latin y otro idioma rond mundo, ta uza un sort'i sistema den sustantivo, adhetivo y pronomber. E sistema aki ta un set di palabra unda nanta caba c'e proposito di e frase. Esey kemen cu e tin mas flexibilidad den e ordo di palabra. Den nominativo ta uza pa mustra cu un palabra ta e suheto di e frase. Den genetivo ta mustra propiedad. Den acusativo ta obheto directo. Esun di dativo ta obheto indirecto (algo cu ta wordo haci "na" algo).
Genero y number[editá | edit source]
Den idioma Ruso tin tres genero: masculino, femenino y neutral. Esun di masculino ta caba mas tanto cu consonante, e sustantivo neutral en general ta caba cu -aя of -яя, y nomber femenino ta caba cu -ый of -ий. Den plural ta actua tambe como di cuater genero. Ora ta bira plural, no ta duna muchu atencion, con tal cu e sistema ta concerni.
Adhetivo[editá | edit source]
Den idioma Ruso e adhetivo, cu ta describe algo, meste bay segun e palabra cu ta describi e genero y number. Den nominativo, e adhetivo cu ta describi e palabra femenino en general ta caba cu -aя of -яя. Loke ta describi palabra masculino en general ta caba cu -ый of -ий y loke ta describi palabra neutral en general ta caba cu -oe of -ee. Loke ta den plural en general e ta caba cu -ыe or -иe. Nan ta cambia dependiendo di e frase/caso.


text:
Dikon Boso Ta Karga e Nòmber Testigunan di Yehova?
Segun Beibel, e nòmber di Dios ta Yehova. (Éksodo 6:3; Salmo 83:18) Un testigu ta un persona ku ta papia di idea- òf bèrdatnan ku e ta konvensí di dje.
P’esei, nos nòmber, Testigunan di Yehova, ta indiká ku nos ta un grupo di kristian ku ta duna di konosé e bèrdatnan tokante Yehova, e Kreadó di tur kos. (Revelashon 4:11) E manera ku nos ta hiba nos bida i nos trabou di prediká e mensahe di Beibel ta un forma di duna testimonio na otro hende.—Isaías 43:10-12; 1 Pedro 2:12


text:
Satisfecho y entusiasma cu traspaso di tereno pa construccion di acomodacionnan multifuncional
ORANJESTAD(AAN): Prome Minister Mike Eman ta hopi satifecho cu e siguiente paso cu a worde tuma den ehecucion di e acomodacionnan multifuncional cu traspaso di tereno di pais Aruba pa SOGA. Esaki a tuma lugar den oficina di notario Yarazagaray.
E acta di traspaso di tereno a sosode den presencia di Prome Minister Eman y Minister Sevinger, miembro di Infrateam Junior Tromp, presidente di SOGA sr. John Hodgson, Presidente di FDA y director di AIB sr. Frendsel Giel y Jasmin Simon di SOGA y AIB.
Na e ocasion aki Minister President Mike Eman a splica cu ta bay tin un protocol entre cada MFA y e centro di bario na unda e MFA’nan ta bin pa evita pa nan organiza e mesun evento y duna e mesun serivicionan. “Nan tey pa complementa otro y no pa haci e mesun cos.
Nos tabatin reunionnan cu e centronan di bario cu ta hopi entusiasma cu e posibilidad di cooperacion aki y tambe cu Cede Aruba”. Eman: “Banda di ta hopi satisfecho, nos ta entusiasma cu awe un paso mas den ehecucion di e MFA’nan a worde tuma.
Mi kier a felicita pueblo di Noord, di Paradera, Savaneta, Sta.Cruz y San Nicolas cu e centronan y e servicionan cu ta bay yega cerca nan. Nos ta spera cu ya caba na luna di september por cuminsa cu construccion di tres di e acomidacionnan multifuncional aki”.
E acomodacion multifuniconal ta un lugar di encuentro pa habitantenan di e barionan na unda tin oportunidad y espacio pa lesa, pa educacion y recreo y na unda servicio di gobierno ta worde ofrece riba tereno di cuido, bienestar y servicio adi conal cu ta worde ahusta na e necesidad di e barionan.


text:
Minister Yrausquin: “Nos kier yega na un Aparato Gubernamental di cinco strea den un par di aña”
Inversionnan di FDA ta inclui mehoracion di recursonan humano di Aruba tambe
ORANJESTAD (AAN): Firmando pa Fondo di Desaroyo Arubano (FDA) por financia e curso “Leiderschap training van leidinggevenden en/of HR-functionarissen ter voorbereiding van het nieuwe HR-systeem, Gobierno a dal un paso mas dilanti pa yega na un servicio di 5 strea den e Aparato Gubernamental.” Esaki ta loke Minister di Finanza y Organisacion Gubernamental Juan David Yrausquin a expresa.
Diaranson mainta den Sala di Conseho di Minister a tuma luga firmamento di un acuerdo entre Gobierno, FDA y Departamento di Recurso Humano (DRH) pa 25 director di departamento di Gobierno por participa den e curso di liderazgo cu tin duracion di un aña.
Esaki ta wordo realisa den cooperacion cu PwC Advisory y Universidad di Aruba. E ‘leadership training’ aki, cu ta dirigi riba lidernan den sector priva y publico, ta pa desaroya e calidad di liderazgo den diferente tipo di organisacion.
“E idea ta pa e mehora e liderazgo den e aparato gubernamental,” Minister Yrausquin a bisa momentonan despues di a pone su firma bou di e acuerdo aki, como e mandatario encarga FDA. Sr. Yrausquin a splica cu DRH a prepara tur e documentonan pa haya e financiamento y a haci seleccion di e directornan cu lo participa den e curso aki. E meta di Gobierno ta pa busca e recursonan necesario pa capacita su hendenan y logra cu den un par di aña por papia di un aparato gubernamental di cinco strea.
“Den esaki FDA ta hunga un rol hopi importante. E ultimo añanan nos por a wak no solamente e parti fisico, cu kisas hopi biaha ta haya e atencion, pero tambe diferente proyecto pa mehoracion di aparato gubernamental a wordo financia door di FDA y nos ta aprecia esey. Por menciona e proceso di automatisacion den diferente departamento di Gobierno y awor DRH a haya e caminda pa FDA.”
Sra. Omaira Larez, di DRH, a splica cu esaki ta parti di e plan total cu tin pa drecha e aparato gubernamental, tanto den organisacion como personal. Un di e prome proyectonan ta e ‘Leadership Academy’, cual ta bay wordo ehecuta door di PriceWaterhouseCoopers Advisory hunto cu Universidad di Aruba.
E curso menciona a cuminsa e luna aki cu participacion di mas di 100 persona, segun Ruben Goedhoop di PwC Advisory, kende a splica cu tin personanan di sector priva tambe participando. E contrato a wordo firma pa Ministro di Finanza y Organisacion Gubernamental Juan David Yrausquin, Edwin Roos y Glenn Thode (di FDA), hunto cu Omaira Larez di DRH.


text:
Gobierno a instrui SIAD pa para restitucion di belasting!
Segun indicacion cu PDR tin:
Tin reteni entre 30 pa 40 miyon Florin di pueblo!
ORANJESTAD (AAN) – Parlamentario mr. Andin Bikker, lider di fraccion di PDR, a duna di conoce den conferencia di prensa, cu tin hopi ciudadano cu ta tuma contacto cu su fraccion via e-mail y cu tambe ta personalmente na Parlamento, relaciona cu beslag riba nan salario cu nan ta confronta for di Oficina di Impuesto. Esaki ta sosode apesar cu pa varios aña, nan no ta hayando e “definitive aanslagnan”, mientras cu for di 2005 bin ariba nan no ta hayando retribucion di belasting riba cual nan tin derecho.
Incluso, PDR a worde informa cu tin indicacion cu, internamente, SIAD a haya instruccion di parti di gobierno pa por lo pronto no sigui duna restitucion pasobra e situacion financiero di gobierno ta hopi precario.
“Esaki tambe mester di atencion urgente, pasobra den varios tratamento di presupuesto, entre otro, e minister di Finanza, a garantiza na nos cu, en todo caso, e gabinete aki ta bay zorg pa trece back na ordo e restitucion di belasting, y cu nan ta purba pa e añanan cu tin retrasa duna mas tanto hende posible nan placa back”, mr. Andin Bikker a señala.
No obstante, e lider di PDR ta constata cu esaki no ta sosodiendo, y aworaki hopi hende ta haya nan mes confronta ironicamente, cu mientras nan tin placa pa haya nan ta worde cobra via beslag riba nan salario, y fuera di esey nan ta worde confronta cu 6% di interes riba sumanan cu nan ta debe.
Si nan no ta yena nan aangifte nan ta haya nan mes confronta cu sumanan di multa di mil Florin, pero no tin ningun instrumento legal pa forza gobierno pa duna pueblo restitucion na pueblo ni paga interes riba e sumanan cu nan ta debe e pagador di belasting.
Lider di PDR a anuncia cu su fraccion lo bin cu un “test case” pa loke ta trata e suma di interes, pasobra den su concepto, legalmente mira, si gobierno tin derecho riba 6% ora cu e ta cobra esun cu debe impuesto, ora cu gobierno mes ta debe e contribuyente y vooral ora e keda añanan sin dune nada, e mester cuminza paga interes tambe.
Esaki ta e unico instrumento legal, segun e Parlamentario y lider di fraccion PDR, cu tin pa forza gobierno pa bay considera e retribucion. Cifranan cu e parlamentario a ricibi di un instancia, ta mustra cu tin di 30 pa 40 miyon Florin cu gobierno tin di pueblo a base di instruccionnan cu no ta worde duna.
“ Anto si gobierno worde forza cu e mester duna interes legal cu ta riba 6% y nan ta atrae fondonan via bononan aworaki, na un average di menos cu 6%, e ora ey nan lo pensa dos biaha si nan ta bay keda sin duna bo placa, pasobra ta cumbini nan pa paga bo mas lihe posible, cu duna bo un interes mas halto cu loke nan ta pagando pa e bono ey”, mr. Andin Bikker a subraya.


text:
Accidente serio na Savaneta diasabra anochi
ORANJESTAD (AAN): Dos auto a dal frontal den otro diasabra anochi alrededor di 9:52pm na Savaneta, na altura di Ice Berg. E impacto tabata asina fuerte cu tabatin 5 herido envolvi, di cual 2 di nan a keda pega den auto pa cual a nota presencia di Polis, Cuerpo di Rescate di Bombero y Ambulance na e sitio.
Na e sitio a nota cu e dos autonan envolvi tabata un Toyota Yaris A-32079 y un Nissan Primera A-24919. Na momento cu e prome patruya a yega na e sitio a topa dos hende sinta riba caminda grandi na suela, obviamente herida.
Den e Nissan Primera tabatin un herido sinta, mientras cu den e Toyota Yaris tabatin dos hende pega, pa cual a solicita presencia urgente di Materialenwagen di Brandweer cu a corta e auto pa por a saca ambos herido afo.
Tres unidad di Ambulance incluyendo paramediconan a yega lihe na e sitio pa brinda asistencia medico. Tambe a nota varios patruya di Polis, tanto pa investiga con e accidente frontal aki a sosode, pero tambe pa por a cera e camindanan y mantene publico riba un distancia pa no stroba ni e investigacion ni e trabou di e personal di ambulance y di brandweer. Ambos auto a haya hopi sla, como un prueba cu tabata coriendo riba un velocidad halto.


text:
Minister Sevinger ta mira e tram como e curazon di henter e proyecto den centro di ciudad
Instalacion di rails den Caya Grandi a cuminza:
ORANJESTAD (AAN) – Diaranzon mainta, Minister Benny Sevinger y Minister Presidente mr. Mike Eman, a comparti cu pueblo di Aruba pa medio di prensa, e comienzo di e trabaonan di instalacion di e rails pa e tram.
Minister Sevinger, titular di Infrastructura a bisa cu awor nan a yega na un punto importante den centro di ciudad, na unda por mira cu e instalacion di e rails a cuminza.
Esaki ta un proyecto cu varios persona tabata mira los di e totalidad di e proyecto di Caya Grandi, pero for di cuminzamento gobierno a bisa cu e tram no ta los for di e proyecto total di renovacion y embeyecimento di nos centro di ciudad, pero e ta mas bien e curazon di e proyecto.
Sevinger a señala cu cambia e clinkernan cu tin aworaki pa esnan nobo lo no stroba pa e publico bin den Caya Grandi ni pa e turistanan por yega te na final di e area comercial aki.
E dignatario a comenta cu den un investigacion cu a wordo realiza ta wordo determina cu e turistanan ta cana te cu un tercer parti di Caya Grandi, y esey a nifica cu hopi di e tiendanan mas pariba a muda bay den e mallnan of mas pabao cerca di waf.
Pa tal motibo a dicidi den reunionnan cu expertonan tanto local, como internacional, cu esaki ta e metodo pa transporta e turistanan di un punta, cu ta dos kilometer di trayecto, pa e otro punta cu ta hopi leu for di waf, esta te na final di Caya Grandi y pa nan bin back.
E curazon aki ta bay conecta cu e centro historico patras di gobierno y patras di Corte di Husticia, cu ta den renovacion, como tambe cu e watertoren, Misa y henter e area di Rancho cu e area di Laguun completo, y nada di esaki por mira los di e embeyecimento di Caya Grandi.
E mandatario a pidi pa duna e tiendanan, e comerciantenan di Caya Grandi e oportunidad pa sobrevivi y competi riba nos Isla y den nos region.
E titular di infrastructura a indica cu si no tabata diaranzon atardi mes lo ta diahuebs mainta cu e ta bay sinta cu e contratista cu ta bay pone tur loke mester bin acerca, manera e clinkers, landscaping, luznan, etc., tocante e rekisitonan cu falta ainda pa cumpli cu nan, pa otro siman re-start pa por caba e proyecto aki pa December, cu ta e meta cu gobierno tin.
Gobierno ta bezig cu e vehiculonan cu mester bin, e garashi, cu e bid cu ta bay bira un instancia importante pa dirigi e centro di ciudad, e “welcome plaza”, pues, e ta un proyecto cu ta keda dinamico, den movecion, y si gobierno cambia despues di eleccion of yega na otro constelacion, e proyecto aki lo sigui y constantemente lo keda den movimento ya cu tin hopi otro caya pa drecha y esaki ta bay tuma algun aña.
E dignatario a gradici tur esnan envolvi den e proyecto aki, esta DOW, Infrateam, tur e contratistanan local y esnan cu a bin di afo, tin hende cu ta biniendo for di Alemania, Hulanda y Merca, pa yuda pone esaki den un forma optimal y profesional y cu ta garantiza pa no menos 30 pa 40 aña y el a expresa palabranan di pabien na pueblo di Aruba cu inicio di ponemento di e rails pa e tram. Finalmente el a felicita Minister Presidente cu a pusha e proyecto aki.


text:
Fraccion di MEP a vota contra Sttlement Areement
*Booshi ta haya cu tin un coalicion entre AVP y PDR
ORANJESTAD(AAN): Diasabra for di 9’or di mainta a cuminza un reunion pa asina trata e settlement agreement entre gobierno y refineria Valero.Durante e reunion aki tabata presente varios di e parlamentarionan di MEP, Democracia Real y tur di AVP. Ministernan Mike Eman, Mike de Meza, Benny Sevinger, Otmar Oduber a sinta henter e reunion cu a termina diadomingo marduga alrededor di 3or. E settlement a wordo aproba cu 12 voto pro di AVP, 1 pro di Democracia Real y 6 contra di MEP. Despues di e reunion a entrevista Booshi Wever lider di e fraccion di MEP y el a bisa cu MEP ta haya cu e settlement agreement a bay contra tur regla.
Parlamento a haya un settlement agreement cu eingelijk no por a hasi nada mas cune.
Wever a bisa cu MEP a purba di drecha e settlement agreement, pa garantiza cierto cos pa e trahadornan.
El a bisa cu lamentablemente fraccion di MEP no a haya e sosten di parti di e coalicion nobo.
Wever a bisa cu definitivamente e coalicion entre AVP y PDR a wordo seya, cu e aprobacion di e settlement agreement.
El a bisa cu esaki ta obvio, pasobra constantemente Andin Bikker ta Sali na defensa di partido AVP.
“Lamentablemente nos no a haya e sosten, pa garantiza e trabao di e trahadornan di Valero”, segun Wever.
El a bisa tambe cu no tabata tin ningun ambtenaar presente durante tratamento di e settlement agreement, sino abogadonan so.
E ex Minister a bisa tambe cu AVP simplemente ta complace e compania Multinational, contrario na tempo cu MEP tabata den Gobierno, ora c u MEP si a pone pia abao pa tur compania do afo tambe cuminza paga impuesto na Aruba.
Wever a bisa tambe cu e unico garantia cu a wordo duna, ta un garantia cu Valero ta haya 80 miyon florin di regalo.


text:
Gobierno kier hisa edad di pensioen di ambtenaar pa 65 aña
SEPPA:
ORANJESTAD (AAN): Gobierno tambe ta pusha pa trece cambio den e areglo di pensioen y hasi esaki na 65 aña!! Atrobe!, SEPPA ta expresa.
Esaki despues cu na 2010 a hasi cambionan pa entrante 2011, kiermeen trahado a sacrifica di nan banda y gobierno mester a cumpli cu nan parti awo segun gobierno no tin placa, pues no por cumpli.
Mas cu claro ta e trahado atrobe tin cu sigui sacrifica. Un falta di respet enorme pa e trahador.
No solamente ta inmoral sigui coba den e areglo di pension pa compensa daño causa sino cu e medidanan aki ta violacionnan grave den nan condicion laboral.
Un sociedad democratico ta centra su mes riba servicionan publico di calidad.
Nos mester di politicanan cu ta apoyo trahadornan y e futuro desaroyo economico y social na lugar di medidanan destructivo cu ta afecta e trahado durante hopi tempo tanto na e trahador di sector publico como e comunidad en conhunto.
Edad di pension pa ambtenaar mester keda na 60 aña, e opcion pa keda traha te na 65 aña mester ta un opcion di e trahado. Pa esaki e trahador mester evalua pa su mes si su situacion na cas, di salud, su plannan ta duna pa keda traha mas aña.
No por ta asina cu ta oblige di keda traha y ya di awor caba bo ta mira cuanto inseguridad mes tin pa mantene cupo di trabao, !
Mas ainda e ultimo añanan gobierno a bai over na duna contract pa periodo solamente, pa bisa mañan cu no a tuma hende como “ambtenaar” pero de facto ta riba payroll si. Tin un cantidad di factor y practica di e propio gobierno como dunador di trabao cu ta hasi cu awe e trahado no tin confianza pa acepta for di awo caba pa sigui traha mas aña. Ta ken a crea e situacion aki??? E propio dunador di trabao aki, esta gobierno !.
Garantia di gobierno pa e fondo pension ta un peso?
Si awendia ta e garantia cu gobierno ta para pe ta e problema, ta bon pa recorda gobierno cu den pasado a cambia e forma di calcula pension y e tempo ey e parti positivo cu a Sali di e triki aki ta gobierno a saca probecho di dje ¡ No e ambtenaar ¡.
E tempo ey, e wega aki cu a keda ‘formaliza of legaliza na april 2002” gobierno a decreta un ley cu a cambia e “forma di calcula pension”, rekenrente y cu a exonera Gobierno di un suma di algun docena menos cu e 300 miyon florin.
Awo no por ta asina cu ora cos ta positivo so ta tume over y ora cos ta malo e ora si e ambtenaar tin cu carga e peso ¡


text:
Parti 6: Di Nasementu te na Morto di Hesus
Dios a manda angel Gabriel serka un mucha muhé ekselente yamá Maria. El a bisa Maria ku lo e haña un yu ku lo reina komo rei pa semper. E yu, Hesus, a nase den stal, unda wardadónan di karné a bishit’é. Despues, un strea a guia algun hòmber di Oriente serka e mucha. Nos lo siña ta ken a hasi nan mira e strea, i kon Hesus a skapa for di e esfuerso pa mat’é.
Despues di esei nos ta haña Hesus na e edat di 12 aña ta papia ku maestronan den e tèmpel. Diesocho aña despues Hesus a batisá, anto el a kuminsá prediká i siña tokante e Reino, e trabou ku Dios a mand’é na mundu pa hasi. Pa yud’é ku e trabou, Hesus a skohe 12 hòmber i a hasi nan su apòstelnan.
Hesus a hasi hopi milager tambe. El a alimentá míles di hende ku djis un par di piská chikitu i un par di pan. El a kura hende enfermo i asta a lanta morto. Finalmente nos lo siña di e kantidat di kosnan ku Hesus a pasa aden durante e último dia di su bida, i kon nan a mat’é. Hesus a prediká pa rònt di tres aña i mei. Pues, PARTI 6 ta kubri un periodo di poko mas ku 34 aña.


text:
Relato finansiero
Un relato finansiero òf relato anual òf estado finansiero ta un revishon òf informe anual di e situashon ekonómiko i finansiero di un kompania. E relato aki por wòrdu prepará pa Hunta di Maneho di e kompania òf un akountent interno òf eksterno. E informashon den e relato aki ta útil pa toma di desishon finansiero. Personanan hurídiko òf natural ku por ta interesá den e relato aki por ta entre otro Akshonistanan, Prestamistanan, trahadónan i Fisko. Mayoria bia, esaki dependé di e posishon hurídiko di e kompania, e relato mester ta kumpli ku normanan standardisá di kontabilidat. Promé ku e relato wòrdu publiká, dependé atrobe di posishon hurídiko di e kompania, e mester a wòrdu ouditá pa un Registerakountent.
Kontenido
Relato interno[editá | edit source]
E relato finansiero interno ta e relato pa e Hunta di Maneho di e kompania. Esaki ta diferente serka kada kompania komo ku no tin lei pa standardisá esaki. Mayoria bia e relato aki ta hopi mas amplio i spesífiko. Meta prinsipal di e relato aki ta pa duna informashon na maneho di e kompania pa toma di desishonnan operashonal i finansiero.
Relato konsolidá[editá | edit source]
Ta papia di un relato finansiero konsolidá na momentu ku esaki ta duna informashon riba e situashon finansiero di un grupo di kompania. Un grupo di kompania ta konsistí di un kompania mama huntu ku su supsidiarionan. Den e kaso aki e kompania mama ta traha e relato finansiero. Tur supsidiarionan ku ta kai bou di e kompania mama mester wòrdu hinká den e relato finansiero. Reglamentashon pa loke ta trata konsolidashon di relato anual ta diferenshá pa pais. Banda di esaki tin tambe sierto normanan internashonal ku tin ku tene kuenta ku n’e.
Relato singular[editá | edit source]
Un relato finansiero singular ta un relato di un kompania so. Esaki ta e relato ku tur kompania mester traha; no ta tene kuenta aki ku e posishon hurídiko òf grandura di e kompania. Kompanianan ku ta supsidiario no mester traha esaki komo ku nan estado finansiero lo reflehá den e relato finansiero di e kompania mama.
Kontenido[editá | edit source]
Un relato finansiero por kontené:
- Informe di akshonista
- Informe di e CEO
- Sertifikashon di Akountent
- Informe di e mishon i vishon di e kompania
- Deklarashon di kumplimentu ku normanan di bon gobernashon
- Informe di responsabilidat di Hunta di Maneho
- Estado di situashon patrimonial
- Estado di pèrdida i ganashi
- Estado di fluho di efektivo
Karakterístikanan[editá | edit source]
E informashon den e relato finansiero mester tin e siguiente karakterístikanan:
- Relevante
- Konfiabel
- Real
- Esensial
- Neutral
- Íntegro
- Verifikabel
- Sistemátiko
- Komparabel
- Kla òf evidente


text:
Un castigo di 18 luna exigi contra hoben acusa di ta envolvi den droga
ORANJESTAD (AAN): Despues cu e sospechoso R.G.S.J. a wordo acusa di posesion di cocaina y marihuana riba 29 di November 2013, e mester a aparece dilanti di mesa berde di huez na corte di husticia di prome instancia recientemente.
Banda di e prome acusacion, el a wordo acusa di a planta marihuana riba 29 di November 2013 y e ta wordo acusa di, conhuntamente cu un otro of otronan, posesion di bala riba e fecha en cuestion.
Ademas di e acusacionnan aki, R.J. a wordo acusa di ladronicia den un cas na Augustus 2014.
Huez a cuminza na repasa e procesverbal di polis di e caso, despues di cual el a hasi algun pregunta.
Fisca na su turno a trece dilanti e acusacionnan, e evidencia cu e tin y su exigencia di castigo.
Contra R.J fiscal a exigi un castigo di 18 luna den e seccion di prison cu ta pa hoben, mirando su edad.
Esaki cu un tempo di prueba di 2 aña.
Despues cu su abogadonan a trece dilanti nan defensa, huez a indica cu e ta bay duna su veredicto dentro di 3 siman, esta riba 6 di Februari.


text:
Fundacion CAS ta aplaudi posicion di Minister di Asuntonan Economico rond di aumento prijs di pan
Segun Leo Yarzagaray”
ORANJESTAD (AAN) – Den entrevista cu señor Leo Yarzagaray, director di Fundacion CAS, el a expresa cu e ta aplaudi e posicion di Minister di Economia, relaciona cu e peticion di Asociacion di Panadero, pa subi e prijs di pan. Yarzagaray a comenta cu den pasado e panaderonan tabata amenaza y hisa prijs di pan sin aprobacion di gobierno. Ademas, segun Yarzagaray nan mester hustifica un aumento, y bin cu menaza, y cu despues nan ta presenta cifra. “ Nos ta considera e posicion di Minister hopi positivo, pasobra CAS tin entendi cu pan bruin tambe lo mester worde inclui den e macuto basico. Ademas, el a expresa cu ta hopi importante pa busca alternativa pa baha e costo di produccion pa asina evita aumento di prijs di pan cu ta asina importante pa pueblo”, sr. Yarzagaray a agrega.
El a subraya cu minister a bisa bon cla cu esnan cu viola e ley di prijs, lo worde sanciona.
“Esaki ta un posicion hopi bon, pero esey no ta kita cu den henter e asunto aki tin falta di transparencia, pasobra ta e consumidor mester haya e informe, y e ora ey nos ta mira un parti positivo di e famoso brandstofclausule, pasobra mester mira den e estructura di prijs di pan kico ta e elementonan cu ta determina esaki”, segun Leo Yarzagaray.
E kiermen den esaki, hariña, brandstof, coriente, etc., pa tin un idea kico ta pisa mas, pa e consumidor por compronde pakico e prijs ta subi.
“ Pero mescos cu ta e prijs di pan, y esaki ta conta pa ELMAR y WEB tambe, mescos cu nan ta pone brandstofclausule, nos ta kere cu nan mester pone tur factor cu ta determina e prijs y ora ta trece cambio publike pa pueblo. E no tin nodi di sali tur luna riba e cobranza, pero si pueblo mester sa kico ta pisa mas hopi y cuanto den e prijs cu e ta paga pe!” Leo Yarzagaray a reitera.
E ta haya cu den e discusionnan cu tin ta andando e datonan aki mester haya prioridad y bira e puntonan di salida.
El a enfatiza cu e punto di salida mester ta un prijs husto y no por ta asina cu circumstancianan por menaza, pone presion, specula y of trece un eventual subida di prijs di pan y aumenta e ganashi.
“ Pasobra esey ta e forma con den pasado cosnan a bay automaticamente, pero mester wak y unda cu yega na conclusion cu enberdad e ta yega na e margen, of e costo di produccion ta di tal forma cu no por ta otro, claramente e ora ey pueblo lo mester biba cu esey, y lo mester compronde esey”, Yarzagaray a acentua.
El a referi na e posicion di CAS na December 2006, tempo cu a bin cu BBO, cu pa contene prijs di costo di bida mester suaviza cualkier impuesto of areglonan cu por tin rond di nan. Esaki ta algo cu FAO a trece dilanti tambe na Januari 2011, segun sr. Yarzagaray.
CAS semper ta boga pa ora tin aumento di prijs di combustible, pa esaki no conta pa taxista of otro medionan di transporte, pasobra transporte ta afecta pueblo.
“ Mescos pa panaderianan, si nan tin hopi gasto den transporte, mester tin un tarifa special pa nan. Mi ta corda na aña 96 cu gobierno no a bin cu un areglo cu nan no ta paga impuesto riba esaki, pa por mantene e prijs abao. E interes pa fortalece e interes general semper mester por tey, anto lo mester wak esakinan y pesey, e minister a bisa tambe cu mester wak alternativanan, pa baha costo, y den esey nos ta considera cu tur loke ta posible lo worde sondea prome cu lo yega na un aumento di prijs”, Yarzagaray y a conclui.


text:
Den prome cuartal 2011 Aruba a importa 535 miyon Florin
Traduci den placa, segun director interino di CBS:
Un aumento total di 30.8%
ORANJESTAD (AAN) – DIARIO a acerca señora Louisette Yarzagaray, director interino di Oficina Central di Estadistica (CBS), relaciona cu un comunicado cu CBS a saca relaciona cu importacion na Aruba. E informacion aki CBS ta formule a base di e datonan cu nan ta haya di Douane, pa medio di e formularionan cu ta worde yena pa e importadornan. CBS ta procesa e datonan aki y ta saca un resultado final di cuanto importacion ta drenta Aruba y cuanto esaki ta nifica den placa. Den e prome cuartal di 2011 a worde registra un aumento drastico di importacion cual ta nifica un aumento di 30.8% total.
Señora Yarzagaray a splica cu den e total aki, ta inclui e area di Aruba completo y e free zone apart. Importacion pa free zone a baha considerablemente cu 22%, pero Aruba en general cu ta abarca tur tipo di producto cu ta worde importa, esaki a crece cu 38.9%.
Director interino di CBS a sigui bisa cu esaki ta nifica cu Aruba a importa 535 miyon Florin, den e prome cuartal di 2011 compara cu e prome cuartal di 2010 cu a importa 400 miyon Florin.
Señora Yarzagaray a splica cu hopi hende, negoshi y empresanan grandi di utilidad mes, durante e mesun cuartal na 2010, casi no a haci importacion di producto ni invirtiendo den mas ekipo, etc.
El a señala cu tur producto cu ta traspasa frontera y ta drenta Aruba ta worde registra na Douane, y nan ta manda e informacion pa CBS tambe registra esakinan pa asina midi e fluho di importacion, locual ta sumamente importante pa Aruba.
Durante e prome cuartal di 2011 ta parce cu e importadornan a sinti nan mes mas confortable, cu mas confianza den Aruba su economia, y esey a haci cu e crecimento den placa tabata di 400 miyon na 535 miyon Florin.


text:
ARUBA~ KOMUNIKADO DI KUERPO POLISIAL: ORANJESTAD, Aruba – Tabata diabierna rond di 7:00pm cu a sosode un accidente…
InselAir: Otro polítika pa stimulá tráfiko aéreo regional
Riba vuelonan den region ku distansha kòrtiku mester wòrdu kobra ménos impuesto Willemstad, Kòrsou. Aktualmente Aerolinianan y pasaheronan…
Kampeonato di Vòlibòl a kontinua ayera ku tres partido den klase Superior.
Willemstad, Curacao – Kampeonato di Vòlibòl a kontinua ayera ku tres partido den klase Superior. Stakamahakchi ta derota Ok…
Stichting Alzheimer ta invitá na nan kongreso.
WILLEMSTAD – Stichting Alzheimer tin komo un di su metanan, garantisá kalidat di bida di e persona ku…
PARTIDO MAN TA KONTRA E SISTEMA ANTI-DEMOKRATIKO I SIN RESPET KU TA ATENDE KU HENDE I KOMPANIA DI PUEBLO.
WILLEMSTAD – Direktiva di Partido MAN ta lamentá enormemente e forma kon Minister Stanley Palm a atendé ku…
Polis ku rekomendashon pa evitá kiebro i ladronisia.
KORSOU~ KOMUNIKADO DI KUERPO POLISIAL – Polis ku rekomendashon pa evitá kiebro i ladronisia di pertenenshanan. Manera Kuerpo Polisial…
Rekompensa pa dunadó di informashon
WILLEMSTAD, Korsou – Dia 5 di mei 2013 a mata Helmin Magno Wiels na pir di Marie Pampoen.…
Publikashon direktiva prosedimiento penal Ministerio Públiko
Ta e deseo di Prokurador-General pa hasi e menaho di prosedimiento penal entre Ministerio Públiko di Kòrsou, Sint…
HOMBER TA KAI FOR DI BARANKA NA SPELONK.
KRALENDIJK, BONEIRU – Awe mainta algu despues di 11 am melding a drenta ku un homber ku a bai piska…
GOBIERNU DI KORSOU PROAKTIVAMENTE TA MONITORIÁ E SITUASHON NA VENEZUELA
Willemstad – Gobièrnu di Kòrsou ta sigui e desaroyonan polítiko na Venezuela ku hopi atenshon i riba un…


text:
MINISTER LARMONIE-CECILIA KU KAMPAÑA MASAL PA MUSTRA RIBA POSIBILIDATNAN DI SOAW
WILLEMSTAD.- E minister nobo di Desaroyo Soshal, Labor i Bienestar (SOAW), Ruthmilda Larmonie-Cecilia ta kere ku mester bin un kampaña masal pa mustra riba loke e ministerio tin di ofresé. Segun e minister, hopi biaha ta kosnan negativo so ta sali den publisidat, siendo ku ta hasiendo hopi kos bon. Ademas tin hopi posibilidat na e Ministerio, asina e minister a bisa na televishon e siman aki.
Abono 'online' ta nesesario


text:
March 26, 2013 / Lokal
...segun reportahe semi anual di Cft Kòrsou & Sint Maarten: TIN MAS BISTA RIBA FINANSA PUBLIKO ...pero no tin sifranan anual kontrolá...
CBIA lo reuní ku minister di salubridat....
AWE MAINTA LO ENTREGA HUISIO SUMARIO KONTRA MILE’S TRUCKING
Di akuerdo ku bosero, drs. Angelo Martes.... RENAISSANCE TA KUMPLIENDO KU SU VISHON I FILOSOFIA ...No tin motibu pa deskriminá niun hende...
Mirando uso di awa na Banda Bou den siman santu...
Awe den HOF:
..a desvelá ‘Dushi Hende Mobile Billboard’ i a inisiá kampaña di steker:
© 2013-15 Extra - Notisia di Korsou


text:
September 25, 2013 / Lokal
...wes a dikta ayera mèrdia...
Amerigo Thode ta bisa ku....
...di akuerdo ku promé minister Ivar Asjes...
USONA ENKARGA KU TRANSISHON PA HOSPITAL NOBO
Huki Sindikal
Presidente Sentro Bario David Brug: Tin kosnan kontra integridat
HUSTISIA PENSHONADO KU SOSTEN DI PENSHONADONAN TA KLA PA BAI KORTE
Korte di Ulanda:
...Kada ken den e komunidat aki tin ku hasi su parti... KEN TA RESPONSABEL PA MANTENSHON NA PLAYA DI LAGUN??? ...Nos no por sigui di e manera aki...
IMPORTADONAN REMEDI TA LUCHANDO PA TENE KABES RIBA AWA
© 2013-15 Extra - Notisia di Korsou


text:
June 12, 2013 / Lokal
Klaridat definitivo di kontroversia DAE promé ku wikènt
Gobièrnu sostené pa e “koalishon di 11” den Parlamento….
Pa motibu di supuesto ladronisia di eksamen na Ulanda:
Te ainda tur kos ta indiká:
Segun Eugene Cleopa, den kuadro di kombatimentu di kriminalidat...
Di akuerdo ku sra. Jacinta Scoop-Constancia....
Di akuerdo ku sr. Elmer “Kadè” Wilsoe....
OMAYRA LEEFLANG A KITA GOBIERNU BLO SUNU
Parlamentario Humphrey Davelaar ke sa....
...den sentensia ayera... HOF TA PROHIBI AGENTE POLISIAL EHERSE FUNSHON PA 2 AÑA ...el a maltratá dama ku a bai hasi denunsia...
© 2013-15 Extra - Notisia di Korsou


text:
Archivo di May, 2010
*Booshi ta haya cu tin un coalicion entre AVP y PDR
ORANJESTAD(AAN): Diasabra for di 9’or di mainta a cuminza un reunion pa asina trata e settlement agreement entre gobierno y refineria Valero.Durante e reunion aki tabata presente varios di e parlamentarionan di MEP, Democracia Real y tur di AVP. Ministernan Mike Eman, Mike de Meza, Benny Sevinger, Otmar Oduber a sinta henter e reunion cu a termina diadomingo marduga alrededor di 3or. E settlement a wordo aproba cu 12 voto pro di AVP, 1 pro di Democracia Real y 6 contra di MEP.
Segun Peter de Witte,
ORANJESTAD(AAN): Durante un entrevista cu Peter de Witte a mustre riba e hecho cu sindicato di polis a yega di cuestiona e beneficionan secundario di polis cu nunca mas a wordo regla.
Segun e Alto Comisario saliente, cuido di personal a wordo poni como un di e prioridadnan mas halto. Problema ta si cu tin diferente conexion di e parti di cuido. De Witte a sigui bisa cu di henter e proceso pa loke ta e beneficionan di e agentenan policial, Price Waterhouse Coopers ta trahando un rapport. Ora tur cos keda cla e ta bay wordo manda pa e sindicato, pa e Minister etc.
Minister de Meza satisfecho:
ORANJESTAD (AAN): Hopi satisfecho e mandatario di finanzas Mike de Meza tabata cu e resultado di e reunion. E tabata un debate duro pero na mes momento gobierno tabata tin sosten di 13 miembro di parlamento cu a mira e importancia na duna aprobacion na e settlement agreement. Ta un trabao di basta luna pa purba drecha e relaciona cu Valero, segun e mandatario. E discusionnan tabata hopi positivo y interesante, a señala y e ta sigur cu hopi hende den pueblo a scucha e debatenan.
Awor cu e cabuya a cuminza preta y un grupo di abusador a compronde cu nan por bay haci un pasantiya na KIA, di biaha bo ta tende tur clase di disparate via nan Radio Riool. Un di e bril di palonan di nan grupo aparentemente a yama pa bisa cu mester kima bestuurskantoor cu tur e Ministronan aden, y otro cu mester sigui e ehemplo di Curaçao dia un grupo di radical a pone e pan di tur Curazoleño na peligro. A tuma e isla hopi decada pa recupera completamente di e sla casi mortal cu su mesun hendenan a propine. Pero, esey no ta interesa e radicalnan! Tur loke nan kier haci ta purba para e accionnan penal cu ta na caminda, sin importa nan un bledo lanza nan menazanan di kima Aruba y sin preocupa nan mes kico lo pasa cu e resto di poblacion.
ORANJESTAD(AAN)– Ayera tardi Aruba a drenta den un blackout cu a dura te cu pa 9.30or y mey anochi cu varios bario y distrito a cuminza haya coriente bek, pero cu despues ainda gran parti di nos isla tabata tin coriente. Na redaccion mes pa 10.30 or ainda no tabata tin coriente, y a traha noticianan cu generador pero otro trabaonan tecnico di importancia mester a warda riba energia. Tabata tin un fayo den transformador 3 di WEB cu ta aparatonan grandi cu tin zeta den nan. E transformador a pega candela y empleadonan di WEB mes a paga esaki mientras cu Brandweer no a dura mucho pa yega pa duna yudanza.
Mientras na Merca, tur hende birando furioso cu companianan petrolero!ORANJESTAD (AAN): Den un entrevista cu DIARIO a tene cu Rainbow Warriors International na Aruba, nan a confirma cu e documentonan cu Staten a haya pa trata e asina yama “Settlement Agreement” cu Valero, ta mustra irefutablemente cu e unico beneficiado di e sweet deal aki lo ta Valero na San Antonio, y su accionistanan.E gran perdedornan? Esey lo ta pueblo di Aruba y San Nicolas en particular, debi cu e tereno di Refineria lo keda destina pa un futuro improductivo, tanto den termino di diversificacion di economia, generacion di industria nobo, y entrada di caha di Gobierno via Belasting.
Indicacion ta cu……
ORANJESTAD(AAN): Manera DIARIO a publica ayera, na corte ex director di Lotto pa Deporte (FLPD) Endy Croes a bay corte pa purba un biaha mas pa e wordo poni bek na trabao. DIARIO a entrevista mr. Bevinda de Sousa kende ta representante di e hunta di directiva di FLPD, pa haya sa su bista riba con e caso a bay Diahuebs. Segun de Sousa, e caso sumario tabata pa Croes wordo re-institui na trabao maske cu e investigacion no a termina ainda. Croes a basa su mes riba e hecho cu den e informacionnan di biaha pasa, e team cu ta hasiendo e investigacion, esta Ernst & Young a bisa cu nan ta calcula cu nan lo tin mester di cierto tempo pa termina cu e investigacion.
ORANJESTAD(AAN)– Ayera na momento cu e pueblo tabata biba sin coriente, a drenta informe cu na Certified tabata tin bringamento formal entre varios persona y cu lo tabata tin hincamento. Pero a bin resulta despues cu nada di hincamento a tuma lugar.
Un cliente hoben a drenta pa haci compras y ora cu el a sali un gang a topa cune pafo y a agredi e hoben cu por mira riba e potret dunando declaracion na polis.
ORANJESTAD(AAN)– No a dura mucho despues cu coriente a cay ayera cu pompnan di gasoline a haya nan mes yena cu rijnan di auto pa tank. Varios pomp di gasoline por a duna yudanza ainda na e vehiculonan, pero otronan a cera y segun informacion te cu nan gasoline a caba.
Manera ta custumber, tur ora cu coriente bay, prome cos cu chofernan ta haci ta percura pa busca gasoline y ayera tardi den corto tempo, ta rijnan largo tabata tin na e pompnan.
Aunke nan sa cu nan por sinta warda numa….
ORANJESTAD (AAN) — Varios persona ta sigui desapunta cu asina yama den boca di pueblo “cahita feliz”. Esaki pa motibo cu tin personanan cu a paga nan membresia y nan supuesto prome entrega, pero te dia di awe nan no a haya yamada pa bin busca nan placa bek. Esnan tras di e proyecto fantasma aki, no a bolbe informa kico nan ta bay haci y ki dia e siguiente caha ta bin, pa mustra cu enberdad nan no a actual di mala fe.
Minister Benny Sevinger:
Gobierno simplemente lo drecha e lugar y organiz’e!!
ORANJESTAD (AAN): DIARIO tin entendi cu tin un stichting “Rancho” cu a worde lanta pa defende interes di e piscadornan di e area di Rancho. Minister Benny Sevinger a duna di conoce den entrevista cu DIARIO cu e ta desea e fundacion aki tur clase di exito. A señala cu e fundacion aki lo mira no solamente pa e piscadornan di Rancho pero tambe pa loke ta trata e parti cultural, di infrastructura, convivencia den e bario.
ORANJESTAD.(AAN):– Dos muher a lucha, parti golpi riba otro y combina cu rancamento di cabey. Tur esaki a tuma lugar pa motibo di un celular. Diahuebs marduga y segun informe e sucedido a keda registra pa 1’or y 45 minuut den sistema di Actpol. Segun e informe di polis, patruya di Noord tabata pasando na haltura di South Beach Mall y nan a constata e pelea. Polisnan a baha mesora y a topa dos muher ta lastra riba vloer luchando cu otro. Polis tambe a menciona den nan recorte cu e dos muhernan tabata bao di influencia y tur dos tabata tene cabey di otro.
ORANJESTAD(AAN)– – AHATA Comision di Medio Ambiente por wak atras ‘riba un di 9 Competencia di Obra y Arte Recicla como uno hopi exitoso. Rond di 750 persona a bay wak e competencia na nos Biblioteca Nacional O’stad y San Nicolas y hopi tabata esnan cu a keda impresiona cu e creatividad di e participantenan.
E aña aki 10 school, 10 hotel/grupo y 14 individual (amateur y profesional) a participa. A traha un total di 245 obra. E huradonan Astrid Britten, Carl Eduard Fielmich & Sharida Moreno tabata tin un tarea hopi dificil pa por a scoge e ganadornan. Un danki na nan tres pa nan tempo y dedicacion.
Aruba 28 di mei 1935
Awendia debi na nos industria di turismo nos por aprecia aki hopi show di artistanan internacional cu na hopi parti di mundo o ciudad cu hopi mas habitante cu Aruba shownan asina no ta yega.
Tin hiaha nos ta puntra nos mes si e fenomeno aki ta semper ta asina o ta algo di ultimo decadanan ?
Un hecho farandulero cu sigur a marca historia y a keda graba den memoria di hopi di nos grandinan ta e bishita di e astro di Tango Argentino Carlos Cardel. Tambe algo cu Carlos Gardel a haci pa promer biaha den su bida na Aruba a cambia rumbo di su bida a un manera dramatico y kizas di e musica di Tango pa semper.
Carlos Gardel y e musica Tango: Carlos Gardel a nace como yiu no reconoci y a worde batiza cu nomber Charles Romuald Gardes probablemente na Touluuse Francia na 11 di December 1887, mester bisa si cu e tabata ta tin un otro partida di nacemento cu ta indica 1890 na Uruguay, probablemente esun di Uruguay ta falsifica pa asina e evita di worde yama pa sirbi den ejercito Frances durante primera Guerra Mundial. Carlos mes ta bisa semper cu e a nace na Buenos Aires Argentina na edad di 2 aña y mei y asina evadi e discussion ey !


text:
Tur dia Censo ta duna 400 documento y na oficina auxiliar solamente 13
Director Sharlin Luydens:
ORANJESTAD(AAN): Tin varios papel di Gobierno cu ciudadanonan mester, cu facilmente por worde busca na un di e oficinanan auxiliar di Gobierno den districtonan. Y cual lo evita no solamente e congestionamento na Censo pero tambe e lo ta menos tempo cu e mesun ciudadano lo perde wardando pa esaki. E puntonan aki a worde treci dilanti den un conferencia di prensa caminda tabata presente director Censo mr. Sharline Luydens. Den e dianan aki, el a splica, a bin ta saliendo propaganda den corantnan pa conscientisa e pueblo pa haci mas tanto uzo di e servicio cu Censo ta brinda na e oficinanan auxiliar di Gobierno. A worde menciona e documento cu ta proba cu un ciudadano ta inscribi na Aruba, e documento pa onderstand, pa Abogado liber y esun di Bon Conducta.
E situacion aworaki ta cu gran mayoria di e ciudadanonan ta acudi na Censo na Playa, p.e. pa busca e papel di registro civil. Cifra cu señora Luydens ta dispone di dje ta indica cu nan ta otorga entre 300 pa 400 di e documento aki na Censo na Playa mientras cu e averahe di loke ta worde busca na e oficinanan auxiliar di Gobierno ta rond di 13. Pues e ta mustra un diferencia desproporcional cu ta tratando di cambia.
Un di e tareanan cu e director nobo di Censo a haya na momento cu el a worde introduci tabata pa drecha e sistema di registro y tambe drecha e calidad di e proceso pa otorga paspoort. Un di e exigencianan tabata cu e proceso aki ta encera “scheiding di functies”.
Pues esun cu ta ricibi e peticion, no por ta e mesun persona cu ta ricibi patras pa controla e datonan (el a bay pa Gabinete di Gobernador). No ta automatico cu un persona ta haya su paspoort renoba. E tin cu pasa den e mesun proceso di un paspoort nobo pa despues manda Hulanda.
Y ora cu e ta cla, ta un otro personal di Censo ta entrega e paspoort na esun cu a haci e peticion. Tur esaki a trece un presion masha grandi mes riba e personal tiki cu nan ta trahando cune. Mas ainda ora tin trahado cu vakantie of malo.
E funcionario a enfatisa cu no ta solamente loke nan ta duna na bali, ta nan unico tarea. Y nan tin cu traha cu e meta continuamente pa tin un base di dato confiabel, ya cu lo contrario lo por causa dañonan financiero grandi pa Aruba.
Y den tur e cambionan cu nan ta pasando aden, e trabao tambe mester sigui den un forma normal y eficiente. Tin diferente proyecto pendiente, cu tin e meta pa mehora servicio di Censo door di evita stagnacionnan y crea un miho fluho.


text:
Lès 7
Kiko e Reino di Dios Ta?
1. Kiko e Reino di Dios ta?
E Reino di Dios ta un gobièrnu selestial. Lo e remplasá tur otro gobièrnu i lo kumpli ku Dios su boluntat tantu den shelu komo riba tera. E notisia tokante e Reino di Dios ta un bon notisia. Pronto e Reino di Dios lo satisfasé hende su nesesidat pa un bon gobièrnu. Lo e uni tur hende ku ta biba riba tera.—Lesa Daniel 2:44; Mateo 6:9, 10; 24:14.
Un gobièrnu mester tin un hende na kabes. P’esei, Yehova a nombra su Yu, Hesukristu, komo Rei di Su Reino.—Lesa Revelashon 11:15.
2. Dikon Hesus ta e Rei ideal?
E Yu di Dios ta e Rei ideal pasobra e ta bondadoso, i e ta para firme pa loke ta bèrdat. (Huan 1:14) Tambe e tin tur e poder ku e mester tin pa yuda hende pasobra lo e goberná tera kompleto for di shelu. Despues ku el a haña resurekshon, el a subi na shelu i a sinta warda na man drechi di Yehova. (Hebreonan 10:12, 13) Finalmente, Dios a dun’é poder pa kuminsá goberná.—Lesa Daniel 7:13, 14.
3. Ken lo goberná huntu ku Hesus?
Den Beibel, e grupo di hende ku lo goberná huntu ku Hesus den shelu ta ser yamá “e santunan.” (Daniel 7:27) E proménan di e grupo akí ku Dios a skohe ta Hesus su fiel apòstelnan. Te den nos tempu Yehova a sigui skohe hòmber i muhé fiel pa forma parti di e grupo akí. Meskos ku Hesus, nan ta resusitá ku un kurpa spiritual.—Lesa Huan 14:1-3; 1 Korintionan 15:42-44.
Kuantu hende ta bai shelu? Hesus a papia di un “tou chikitu.” (Lukas 12:32) Na tur nan lo ta 144.000, i nan lo goberná tera huntu ku Hesus.—Lesa Revelashon 14:1.
4. Kiko a sosodé ora Hesus a kuminsá goberná?
E Reino di Dios a kuminsá goberná na 1914. * E promé kos ku Hesus a hasi ora el a bira Rei tabata di tira Satanas i su demoñonan abou na tera. Satanas a bira furioso i a kuminsá kousa hopi problema riba tera. (Revelashon 12:7-10, 12) Desde e tempu ei, sufrimentu a oumentá drástikamente. Guera, hamber, epidemia i temblor ta parti di un “señal” ku pronto e Reino lo tuma mando kompleto di asuntunan riba tera.—Lesa Lukas 21:7, 10, 11, 31.
5. Kiko e Reino di Dios ta logrando?
Pa medio di un obra mundial di predikashon, e Reino di Dios ya kaba ta uniendo un multitut grandi di hende di tur nashon. Miónes di hende humilde ta someté nan na Hesus. Nan lo haña protekshon ora e Reino di Dios destruí e mundu malbado akí. Pues, ken ku ke benefisiá di e Reino di Dios mester siña obedesé Hesus.—Lesa Revelashon 7:9, 14, 16, 17.
Durante un periodo di 1.000 aña, e Reino lo kumpli ku Dios su propósito original pa humanidat. Tera kompleto lo bira un paradeis. Na fin di e periodo ei Hesus lo entregá e Reino bèk na su Tata. (1 Korintionan 15:24-26) Bo konosé un hende ku lo bo tin gana di konta di loke bo a siña tokante e Reino di Dios?—Lesa Salmo 37:10, 11, 29.
^ par. 12 Pa mas detaye tokante kon profesia bíbliko ta señalá na 1914, wak página 215-218 di e buki Kiko Beibel Ta Siña Realmente?


text:
Concepto Aanleun woning ta concepto nobo pa Aruba
segun locatie manager di Huize Maris Stella Sra. Flora de Bie Groeneveld
ORANJESTAD(AAN): Sra. Flora de Bie Groeneveld, locatie manager di Maris Stella a hiba palabra durante un conferencia di prensa relaciona cu apertura di e casitanan pa anciano.
El a bisa cu e ta contento cu e hecho cu e Minister a bishita Maris Stella diferente biaha y cu e tin un bon curazon pa nos grandinan.
Sra. de Bie tin 20 aña ta traha pa Maris Stella y e tabata presente ora cu e tempo ey nan a pone prome piedra pa e asina yama ‘Aanleun woningen’.
El a sigui bisa cu a tuma hopi aña prome cu e proyecto a wordo realiza manera cu e mester ta.
“Awor e momento a yega cu e proyecto ta manera cu e mester ta y nos tin un grupo di hende cu tin mester di un ‘opvang’ na unda algun dia nan tin mester di tiki ayudo”.
“Tin tambe hendenan cu ta socialmente un tiki nan so y nan tin mester di divertimento y actividad, pasobra nan ta sinti nan mes nan so.”.
Esaki segun sra Groeneveld kende a sigui bisa cu Maris Stella ta brinda e servicio ey den diferente actividad.
El a sigui bisa cu e concepto di Aanleun woning ta un concepto nobo pa Aruba pasobra na Aruba nos no tin un concepto asina ainda.
Door di esaki e ta algo door di cual esnan cu ta bay ta den e casnan, ta bay tin mester di hopi informacion pa nan por biba nan bida priva den nan cas, mientras cu nan ta haya ayudo tambe pa loke ta hasi e cas limpi, cushina y labamento di paña etc.
Tin cu tin mester di menos y tin mester di mas ayudo.
Segun sra. Groeneveld, ta importante pa sigui monitor y wak con cos ta cana.
El a sigui bisa cu el a nota cu e habitantenan di e cas ta bira hopi contento cu nan cas.
Nan ta wordo cuida y nan ta sinti cu ora cu tin un problema, nan tin ayudo mesora.
“Nos personal ta haya e tarea tambe di papia cu e hendenan y guia nan”, segun sra. Groeneveld.


text:
WILLEMSTAD – Direktiva di Partido MAN ta lamentá enormemente e forma kon Minister Stanley Palm a atendé ku…
Polis ku rekomendashon pa evitá kiebro i ladronisia.
KORSOU~ KOMUNIKADO DI KUERPO POLISIAL – Polis ku rekomendashon pa evitá kiebro i ladronisia di pertenenshanan. Manera Kuerpo Polisial…
Rekompensa pa dunadó di informashon
WILLEMSTAD, Korsou – Dia 5 di mei 2013 a mata Helmin Magno Wiels na pir di Marie Pampoen.…
Publikashon direktiva prosedimiento penal Ministerio Públiko
Ta e deseo di Prokurador-General pa hasi e menaho di prosedimiento penal entre Ministerio Públiko di Kòrsou, Sint…
HOMBER TA KAI FOR DI BARANKA NA SPELONK.
KRALENDIJK, BONEIRU – Awe mainta algu despues di 11 am melding a drenta ku un homber ku a bai piska…
GOBIERNU DI KORSOU PROAKTIVAMENTE TA MONITORIÁ E SITUASHON NA VENEZUELA
Willemstad – Gobièrnu di Kòrsou ta sigui e desaroyonan polítiko na Venezuela ku hopi atenshon i riba un…
Paga Tinu kiko bo ta supla
Kralendijk— Mas i mas awa sushi na Boneiru ta keda purifiká. Pero e instalashon pa purifikashon a keda…
Investigashon Claro: lo persiguí sospechosonan di kontrabanda di droga na Boneiru.
KRALENDIJK, Bonaire – Na 2013 Koninklijke Marechaussee((Kmar) den koperashon ku Korps Politie Caribisch Nederland (KPCN) i Recherchesamenwerkingsteam ((RST)…
akshon “Aktua Robes, Sintie Unbes” durante Gran Marcha
INFO OM: Pa loke ta trata e akshon “Aktua Robes, Sintie Unbes” durante Gran Marcha ta lo sigiente:…


text:
La ga kita pec ho di tur hende muher preventivamente paso e ta mas efec tivo. Esaki no ta funciona di e forma aki cu niun tipo di ca nce r
ORANJESTAD - Dr Frank Ho Kang You tabata presente na e conferencia unda tambe a splica un tiki riba e situacion cu ta topa cune cerca hende muher. Ta haci paptest cada dos aña y si mira algo no normal lo laga check esaki. Esaki no necesariamente kiermeen cu e situacion ta malo. Ta bai chek mas leu ora mira problema na boca di e matriz.
Abono 'online' ta nesesario